text:
Remba
VaRemba (kuti Remba chiShona muZimbabwe uye muchiVenda kuSouth Africa zvakafanana nekuti Lemba) rudzi rwevanhu vatema vanowanikwa muZimbabwe, South Africa, malawi and Mozambique. Umbowo hwesainzi pamwe nengano zvoniwirirana kuti madziteteguru avo vaive verudzi rwechiJudah. KuSouth Africa rudzi urwu runodanwa nezita rokuti Lemba. MuZimbabwe vaRemba vanodanwawo kuti vaMwenyi.
Vanhu verudzi rwavaRemba vanotaura mitauro yechiBantu inosanganisira ChiShona, Venda neKalanga. VaRemba vane tsika dzavanotevedza nemaitiro eChinamato anotodza kana kufanana nemaitiro echiJudah. Zvisinei kune vamwe vavo nhasi vanotevedza chiKristu vamwe vachitevedza chiMuslim, kunyangwe vazhinji vachichengetedza tsika dzinofanana nemaJudah.
Tiri muZimbabwe vaRemba vanowanikwa mumatunhu akasiyana. Mudunhu reMberengwa vanowanikwa vachiera mutupo we zhou vachidanwa kunzi vaShavi. KwaGutu, Buhera, Guruve, Masvingo, Muzarabani nedzimwe nzvimbo vanowanika vachiera mutupo we mbeva uye vachidanwa kuti vanaMusoni kana kuti vaShavi.
Zvinofanana nemaJudah nemaArab[chinja | edit source]
Tsika dzevaRemba dzinofanana nemaJudah ndidzo dzinotevera:
- Vanodana Mwari kuti Nwali.
- Vanotevedza Sabata (Shabbat).
- Havadyi nyama yenguruve sezvinotaurwa nebhuku remirayiro yavaJudah reTorah. Zvakare vanotevedza kusasanganisa zvikafu kunorambidzwa mutsika dzeKosher dzechiJudah.
- Vanotevedza tsika yokudzingiswa kwevarume.
- VaRemba vanotevedza tsika yokusaroorana nemamwe marudzi.
Mazita emadzinza evaRemba anoda kunofanana neemhuri dzechiArab uye dzechiJudah. Muenzaniso ndiwo mazita aya: Sadiki, Hasane, Hamisi, Haji, Bakeri, Sharifo naSaidi. Zvakadaro vamwe vavo vanoshandisawo mazita akangofanana nevamwe verudzi rweChiShona.
VaRemba vanozivikanwa vanosanganisira: Fungisai Zvakavapano-Mashavave; Courage Mashavave; Durajadi Simba; Rudo Mathivha; Hamandishe Maramwidze (anomirira Gutu North mudare reParamende) nevamwewo, Tapiwa Chatora.


c: text/html

text:
July 17-23
EZEKIERI 18-20
Rwiyo 125 Nemunyengetero
Mashoko Ekusuma (3 min. zvichidzika)
PFUMA IRI MUSHOKO RAMWARI
“Kana Jehovha Aregerera, Anobva Atokanganwa Here?”: (10 min.)
Eze 18:19, 20—Jehovha anotonga mumwe nemumwe maererano nezvaanenge aita (w12 7/1 18 ¶2)
Eze 18:21, 22—Jehovha akagadzirira kukanganwira vatadzi vanenge vapfidza uye haazovarangi pazvivi zvaanenge avaregerera (w12 7/1 18 ¶3-7)
Eze 18:23, 32—Jehovha anoparadza vanhu vakaipa kana aona kuti varamba zvachose kupfidza (w08 4/1 8 ¶4; w06 12/1 27 ¶11)
-
Kuchera Pfuma muShoko raMwari: (8 min.)
Eze 18:29—Chii chakaita kuti vaIsraeri vave nemafungiro asiriwo nezvaJehovha, uye tinofanira kuita sei kuti tisavawo nemafungiro akadaro? (w13 8/15 11 ¶9)
Eze 20:49—Nei vanhu vakafunga kuti Ezekieri aitaura “zvirevo” kana kuti zvirahwe uye izvi zvinotidzidzisei? (w07 7/1 14 ¶3)
Kuverenga Bhaibheri kwevhiki rino kwakudzidzisei nezvaJehovha?
Ndezvipi zvimwe zvawakawana pakuverenga Bhaibheri kwevhiki rino?
-
Kuverenga Bhaibheri: (4 min. zvichidzika) Eze 20:1-12
SHANDA NESIMBA MUUSHUMIRI
Paunoona Munhu Kekutanga: (2 min. zvichidzika) 1Jo 5:19—Dzidzisa Chokwadi. Siya pekuzotangira.
Paunodzokera: (4 min. zvichidzika) Ge 3:2-5—Dzidzisa Chokwadi. Siya pekuzotangira. (Tarisa mwb16.08 8 ¶2.)
Hurukuro: (6 min. zvichidzika) w16.05 32—Musoro: Ungano Inogona Kuratidza Sei Kufara Kwayo Kana Pakapiwa Chiziviso Chekuti Mumwe Munhu Adzorerwa?
KURARAMA KWECHIKRISTU
“Iwe Pachako Unozviregerera Here?”: (10 min.) Kukurukurirana. Tangai nekuratidza vateereri vhidhiyo inonzi Tsigira Zvinotaurwa naJehovha Wakavimbika—Regerera.
Vechiduku Vanobvunza Kuti—Ndingaita Sei Kana Pane Zvandakanganisa?: (5 min.) Kurukurai nevateereri nyaya yakanzi “Vechiduku Vanobvunza Kuti—Ndingaita Sei Kana Pane Zvandakanganisa?” Vateereri ngavatange vanzwa nyaya yacho yakarekodhwa, kubva painotangira kusvika pa59 sec.
Chidzidzo cheBhaibheri Cheungano: (30 min.) kr chits. 15 ¶9-17
Kudzokorora Zvadzidzwa Uye Kutaura Zvichadzidzwa Vhiki Rinotevera (3 min.)
Rwiyo 33 Nemunyengetero

robotstxt: allowed

filter: keep


text:
Muyerero weMagetsi
Muchidzidzo fundoyetsimba, muyerero wemagetsi (current) zvinoreva kuyerera kwechaji yemagetsi muhwendedzo inopereka magetsi.
Mumaseketi emagetsi, chaji iyi inositakurwa nemaerekitironi muwaya. Inogonawo kutakurwa nemaayoni mumugetsenurwa (electrolyte) kana kuti nezvose maerekitironi nemaayoni mupurasima.
Chiyero chemuyerero mumaSI chinoyera reti yekuyerera kwechaji paumwe hwechiyero chenguva chinonzi ambee (A) (muChirungu, ampere). Ambee imwe chete inoyera chaji yecoulomb imwe chete inoyerera munguva yesekondi imwe chete. muyerero rwemagetsi runopimwa nemuchina unonzi amita.
- Kutseneneka (ran in the form of a stream) zvichireva kuyerera serukova kusina mugumo asi kunoramba kuchiitika. Saka tinokwanisa kuturikira current kuti mutsenerero.
- Nhetemetsi (Electric Current; electricity).
Mhando dzemuyerero[chinja | edit source]
Muyerero unonyanya kuwonekwa ruchifamba nenzira mbiri dzinoti: muyerero unodungidzira (alternating current) uye muyerero wakadondeka (direct current).
muyerero wakateramiswa nembungano kana muyerero wakapanganwa pambungano - conventional positive current


text:
NHAURIRANO | ANTONIO DELLA GATTA
Chakaita kuti Mupristi Asiye Chechi Yake
ANTONIO DELLA GATTA akagadzwa kuva mupristi muna 1969 pashure pokupedza makore 9 achidzidziswa basa racho kuRome. Akazova mukuru wechikoro chokudzidzisa vapristi chiri pedyo neNaples kuItaly. Pashure penguva yakareba achitsvakurudza uye nokudzamisa pfungwa, akazoona kuti zvinoitwa nechechi yeRoma hazvisi muBhaibheri. Akaudza vanyori veMukai! nezvekutsvaka kwake Mwari.
Tiudzeiwo nezvemakuriro amakaita.
Ndakaberekerwa muItaly muna 1943. Takaberekwa tiri vakomana 4 nevasikana 3 uye baba vedu vaiva muvezi uye murimi. Takakurira muchechi yeRoma.
Nei maida kuzova mupristi?
Ndichiri kakomana, ndainakidzwa nokuteerera vapristi vachiparidza muchechi. Ndainakidzwa nematauriro avo, uyewo ndainakidzwa nezvaigara zvichiitwa muchechi imomo. Ndakabva ndati ndikakura ndoda kuzoitawo mupristi. Ndava nemakore 13, amai vangu vakandiendesa bhodhin’i kwaidzidziswa vakomana zvidzidzo zvepamusoro zvaizoita kuti vave vapristi.
Maidzidzawo Bhaibheri here kuchikoro kwacho?
Kwete zvakanyanya. Ndava nemakore 15, mumwe wevadzidzisi vangu akandipa bhuku reEvhangeri rinotaura nezveupenyu noushumiri hwaJesu uye ndakariverenga kakawanda. Pandakanga ndava nemakore 18, ndakaenda kumayunivhesiti anodzidzisa zvidzidzo zvechechi yeRoma. Yunivhesiti dzacho dzinotungamirirwa napapa pachake. Ndakadzidza chiLatin, chiGreek, nyaya dzakaitika kare, philosophy, psychology, netheology. Kunyange zvazvo taimbodzokorora nomusoro mavhesi omuBhaibheri uye tairiverengerwa pamisi yeSvondo, taisanyatsoridzidza.
Chigaro chenyu chaisanganisira kudzidzisa here?
Basa rangu rakawanda raiva romuhofisi asi ndakambodzidzisa mitemo yeSecond Vatican Council.
Chii chakazoita kuti mutange kusava nechokwadi neChechi yeRoma?
Pane zvinhu zvitatu zvaindinetsa. Chokutanga, chechi yaiita zvematongerwo enyika. Chechipiri, vafundisi nenhengo dzechechi vaisazvibata asi vaingosiyiwa vakadaro. Uye chokupedzisira, pane zvimwe zvinodzidziswa muchechi zvandakaona kuti zvakanga zvisiri zvechokwadi. Somuenzaniso, Mwari ane rudo anotambudzirei vanhu nokusingaperi pavanenge vafa? Uyewo, Mwari anoda here kuti tidzokorore minyengetero tichishandisa rozari? *
Saka makazoita sei?
Ndakanyengetera ndichichema ndichikumbira kuti ndibatsirwe kuziva zvokuita. Ndakatengawo Bhaibheri reRoma rakanga richangobuda mumutauro wechiItalian rinonzi Jerusalem Bible, ndichibva ndatanga kuriverenga. Mumwe musi weSvondo ari mangwanani, pandakanga ndichangobva kuMisa, vamwe varume vaviri vakabva vasvika. Vakandiudza kuti vaiva Zvapupu zvaJehovha. Takataura nyaya dzeBhaibheri kweinopfuura awa kusanganisira nyaya yokuti tingaziva sei chitendero chechokwadi.
Zvii zvamunoyeuka nezvevarume vacho?
Ndakayemura matsananguriro uye maziviro avaiita mavhesi emuBhaibheri reRoma. Pave paya, chimwe Chapupu chinonzi Mario chakatanga kundishanyira. Aiva nemwoyo murefu uye aiita zvaainge avimbisa. Aiuya Mugovera woga woga na9:00 mangwanani, nyangwe kupise kana kunaye.
Vamwe vapristi vaiti kudini nokushanyirwa kwamaiitwa?
Pataidzidza Bhaibheri ndaivakoka kuti vauyewo, asi hapana akada kuzvikoshesa. Asi ini ndainakidzwa. Ndaishamiswa pandaidzidza zvinhu zvakadai sokuti nei Mwari ari kurega vanhu vachitambura uye zvinhu zvakaipa zvichiitika. Izvi zvinhu zvaigarondinetsa.
Vakuru venyu havana kumbokurambidzai kudzidza Bhaibheri here?
Muna 1975, ndakaenda kuRome kakati wandei ndichinovaudza nezvemaonero angu. Vakaedza kuchinja mafungiro angu, asi hapana kana akashandisa Bhaibheri. Musi wa9 January 1976, ndakavanyorera tsamba ndichivaudza kuti zveRoma ndava kusiya. Pashure pemazuva maviri ndakabva ndatama uye ndakakwira chitima ndichienda kumusangano wangu wokutanga weZvapupu zvaJehovha. Musangano iwoyo waitova gungano raipindwa neungano dzakawanda. Zvandakaona ikoko zvakandishamisa. Mumwe nomumwe aiva neBhaibheri rake uye vose vaiavhura pavainzi nomunhu aipa mharidzo vavhure.
Ko hama dzenyu dzakati kudini nazvo?
Vakawanda vacho vakandigumbukira zvisingaite. Asi ndakazonzwa kuti mumwe wevanin’ina vangu aidzidzawo Bhaibheri neZvapupu kuLombardy, kuchamhembe kweItaly. Ndakaenda kunomuona, uye Zvapupu zveko zvakandibatsira kuwana basa nepokugara. Pave paya mugore iroro, ndakabva ndabhabhatidzwa seChapupu chaJehovha.
Ndava kunyatsonzwa ndiri pedyo naMwari
Munodemba zvamakaita here?
Kana! Ndava kunyatsonzwa ndiri pedyo naMwari nokuti zvandava kuziva nezvake zvinotsigirwa neBhaibheri. Izvi zvinosiyana netsanangudzo dzinopiwa nemachechi kana kuti nevanhu vakadzidza. Uye ndava kudzidzisawo vamwe zvichibva pamwoyo ndiine chokwadi nezvandiri kutaura.
^ ndima 13 Mibvunzo iyi nemimwewo inopindurwa zvakajeka neBhaibheri. Tarisa pakanzi ZVINODZIDZISWA NEBHAIBHERI > MIBVUNZO YEBHAIBHERI INOPINDURWA.


text:
Mapato anopikisa anoti haasi kumbovhundutswa nekuchinjwa kwehutungamiriri hwemubato reZanuPF achiti ane chivimbo chekukunda musarudzo dza2018.
Mutauriri webato rinopikisa reMovement for Democratic Change, VaObert Gutu, vati vari mubishi rekukurudzira ruzhinji rweZimbabwe kuti vanyorese kuvhota kuti vazovhotera shanduko zvisinei nekuti bato reZanuPF rakachinja mutungamiriri.
VaGutu vawedzerawo vakati vari kuramba vachirwisa nyaya dzekuti mitemo ine chekuita nesarudzo ishandurwe kuti kuitwe sarudzo dzine jekerere.
Vawedzerawo vakati vachatora mukana uyu kurwisa kusununguka kwenhepfenyuro dzehurumende kuti vakwanisewo kushambadza mashoko ebato ravo zvakasununguka.
Mutauriri weMDC inotungamirirwa naVaWelshman Ncube, VaKurauone Chihwayi, vatiwo vane chivimbo chekukunda musarudzo dza2018.
VaChihwayi vati mubatanidzwa wavo weMDC Alliance ndodanho guru raive rakamirirwa nevana veZimbabwe saka nekudaro vane chivimbo chekuti mubatanidzwa uyu uchavabatsira mukukunda.
VaChihwayi vatiwo kunyange hazvo vaimbove mutungamiriri wenyika nebato reZanu PF, VaRobert Mugabe, vaive dambudziko, vati dambudziko guru munyika ibato reZanu PF.
VaChihwayi vati vana veZimbabwe vachakatarisira shanduko chaiyo kwete yekungochinja mutungamiriri weZanu PF.
Mutauriri webato rePeople's Democratic Party, VaJacob Mafume, vatiwo kuchinjwa kwemutungamiri weZanu PF hakuchinji huipi hwebato iri. VaMafume vati vachiri kufamba vachitsvaga rutsigiro kuvanhu nemashoko eshanduko yezvokwadi.
Mutungamiriri mutsva wenyika, VaEmmerson Mnangagwa, avo vave kutungamira bato reZanu PF, vari kuvimbisa kugadzirisa matambudziko ari kusanganwa nawo munyika akadai sekushaikwa kwemabasa, huori runyararo, sarudzo dzejekerere huye kushandira ruzhinji izvo zvaigarovimbiswa nemapato anopikisa.


text:
Presidente Hage Geingob, katente asi esi natuvhura kurugana yipo tudiworoke mapenda getu kutunga mweyi vatameka nare. Age katanterere vantu mayovi kavakere pepongo lyezuva lyokudiworoka mapenda gara naga gomakadi. Nokudiworokesa asi evango simpangwa sahorokere moOngulumbashe kwareta sitetu momasanseko gosirongo Namibia.
Vakwayita vaSWAPO vakere mepitisiro lyaJohn Ya Otto Nankudhu, kwakere simwe sokuhova mezuva eli mesanseko lyaNamibia. Awo kwahomokerere vakwayita wontundiliro zosirongo saSouth Africa, omu vagwanekerere romuhowo novakwayita vaSWAPO.
“Ose tuna hafa unene mokumona asi nayinye eyi vakondjera nositambo yina siki mouta wakora, omu yina kumoneka nawa nawa. Morwa mukaro gwawo vahana woma, awo yiyonye tuna kuvatumbura nayina asi mapenda, eyi kuna kumonekerera morwa kweyi varugana yareta dogoro nayina ngesi ose kuna kudana nye ezuva eli. Presidente katumbwire gumwe gomapenda Peter Eneas
“Ndilimani” Nanyemba asi gumwe gomapenda ogu gafira sirongo sendi nokutumbura asi epande eli kwarwira sirongo salyo, kumwe nomapenda makwawo. “ Nanyemba kwalikidire upenda wendi. Novakwawo awo kwadivara untu ndi eparu lyavene nositambo asi situmbukira sokumangurura sirongo sikare sokuhova. Awo kwalikida asi mapenda gara nomapendakadi varwira sirongo esi dogoro nayina yipo tuna kumona uwa naunye ou.
presidente simpe kadiworokere mapenda aga gakere asi kapi vakere noutjirwe kovanyengi vawo ano nayina nyose nye ava tuna kudana ezuva eli vahepera vakwetu wovanzi. Mapenda getu gara naga gomakadi, kwafunda ekondjero manguruko, nye kapi vahere asi valiganune, nye awo kwakere tavapurakene kenwi lyompora yipo valikida kuligusirapo yipo nye asi vazuvha nawa nkango ezi eligusiropo. Nayina ose kuna tungu nye moNamibia zokumanguruka pampora. Awo vatambura hena asi veta zahepa kutupangera.
Presidente simpe kahundilire vaNamibia asi twahepa kuhingira tutare asi vakwetu yinke varugene nayivarwanene, morwa mukaro gwawo ose ngesi kuna kuparuka nye nokugendesa epangero lyetu momukaro gomuwa. Yawapa asi twahepa kufumadeka mapenda getu mokuturapo nonzugo dina wapere, nomafano gawo nanayinye eyi varugana, nonsumo, nsene asi sili tuna hara kufumadeka vantu vetu ava twadiva asi mapenda getu. Mokuyirugana nye oyo, twahepa kuvafumadeka mokudiva asi awo kwarwa nokukondjera sirongo sawo esi. Tuzeni nye tudjobwane mpora ezi twagwana twahakara ngwendi vantu vana roroka kuparuka mompora turetepo mukaro dona ogu guna kara asi kapisi yigo vakondjerere vakwetu vatusiga nava simpe vana kuparuka. Twahepa kupandura nahena twahepa kukara asi oyo vamwene vakwetu yahakatengura hena mosirongo setu ngwendi moomu vana kunyanda vakwetu vamwe. Yipo asi mpora ezi tuna kara nazo ngesi nayina twahazitarera, morwa vakwetu kwazikondjera ntani kapi vazigwene noureru. Twahepa kukara asi tuna hafa momunene. Ose mono mvhura dapita kuna djobwana mpora zetu. Yipo asi simpe twaharoroka tuzeni ngorooro nokudjobwana mpora ezi. Vakwetu vamwe simpe moyirongo yawo kuna kumona kanyando omu vana kulidipaga ntani kuna kuduka moyirongo yawo morwa woma tavavadipaga. Simpe yihorokwa yangei kuna kara monomutwe detu nye vanona vantani aw okapi tava vhuru kuyidiworoka oyo morwa kapi vakerepo. Yiyo nye tuna kumona ntaantni asi ose mompora morwa owo vatu pitira komeho kwafira sirongo esi.Presidente simpe kadiworokere kutumbura vagara novakadi vana kara momudwaro gokulifana, nokuvadiworokesa asi awo kwapinga mudigo gomunene, gompora nokuruganesa noveta ntani yipo tukare asi kwahorowora ezuva eli tudiworoke mapenda getu.


text:
Lawrence Mjere —
RUZHINJI rweZimbabwe kumatunhu akasiyana rwava kurima nekudya chibage che “Orange” icho chine kudya kweVitamin A kune utano. Chibage chine ruvara rweorange ichi chakauchikwa zvine unyanzvi hwepamusoro chichiwedzerwa kudya kunovaka muviri uye chiri kutaurwa nezvacho munyika yose yeZimbabwe.
Kambani yePrime SeedCo ndiyo iri kushambadza nekutengesa mbeu yechibage cheOrange inonzi ZS 242.
Imhando ipi yechibage iyi?
Chibage chine ruvara rweorange chakauchikwa (hybrid) chichiwedzerwa kudya kweVitamin A uko kunovaka muviri. Pakurimwa nekuratidzika kwacho, pachinokura mumunda chakangofanana nechimwe chibage chichena. Asi chibage ichi chinozoita tsanga dzeorange kana chaibva. Izvi zvinokonzerwa nemacarotinoids (proVitamin A) ayo anozoshandurwa kuita Vitamin A mumiviri yevanhu.
Vanhu vazhinji vakanzwa nezvechibage ichi vanofunga kuti chakafanana nechibage cheyellow chinozivikanwa nokuti kenya. Saka vanhu vanobvunza kuti ikenya here. Kwete, zvakasiyina nokuti kenya haina kudya kweVitamin A kwakawanda.
Vamwe vanhu vanofunga kuti chibage cheorange iGMO sezvo chakasiyana nechiya chichena chavakajaira. Kwete, chibage ichi chakauchikwa nenzira dzinotevedzerwa munyika, uye chinoongororwa nekupiwa makambani anoshambadza nokutengesa mbeu nevebazi reHurumende rezvekurima (Ministry of Agriculture) muchikamu chezvekuuchikwa kwembeu (Department of Research and Specialist Services).
Ko, Vitamin A inobatsira chii?
Vitamin A kudya kunodiwa mumuviri kudzivira zvirwere, kuti maziso aone zvakanaka (kudzivirira ubofu), kuti ganda ritaridzike zvakanaka, kuvandudzwa kwechibereko (reproductive organs) mwana achiri mudumbu nezvimwewo zvakawanda. Kushomeka kweVitamin A muvana vari pasi pemakore mashanu kunogona kukonzeresa rufu. Nokudaro, mhuri yeZimbabwe inofanira kuwana kudya kwakakwana kweVitamin A.
Chibage cheOrange ichi chavakurimwa here muZimbabwe?
Chibage cheOrange chiri kurimwa mumatunhu gumi nerimwe muZimbabwe pasi pekurudziro yeHurumende neshamwari dzayo yekurimwa nekudyiwa kwezvirimwa zvinovaka muviri cheLivelihoods and Food Security Program (LFSP). Matunhu ari muchirongwa ichi ndeanoti Makoni, Mutare neMutasa kuManicaland, Bindura, Guruve, Mazowe neMt Darwin kuMashonaland Central, Zvimba kuMashonaland West neGokwe South, Kwekwe neShurugwi kuMidlands.
Matunhu aya akatanga kurima chibage cheOrange mumwaka wa2015-16. Pari zvino vanhu vazhinji vakanzwa nezvechibage ichi vave kuchirima kune dzimwe nzvimbo zhinji kusanganisira Matebeland, Masvingo neMashonaland East. Chibage cheOrange chava kurimwa zvakare nevarimi vemapurazi makuru. Varimi vese muZimbabwe vanogona kurima chibage cheOrange ichi.
Vamwe vanhu vanobvunza kuti chibage ichi chinodyarwa sei mumunda. Apa hapana mutsauko nechimwe chibage. Chibage ichi chinofanira kudyarwa mumwaka nenguva dzakafanira uye muvhu rine kudya kwakafanira kuti goho rikwirire.
Dambudziko rinogona kuwanika pakurima chibage cheOrange nderokuti chibage ichi chinogona kukanganisa chichena kana zvarimwa muminda yakabatana (cross contamination) zvichikonzerwa nekutapurirana maruva (xenia effect). Kuti izvi zvisaitika, varimi vanokurudzirwa kudyara chibage cheOrange zvinhanho mazana maviri (200m) kubva pamunda une chibage chichena. Varimi vanogona kudyara chibage cheOrange shure kwemavhiki maviri chibage chichena chamera. Varimi vanogona zvakare kudyara ndima yechimwe chibage pakati pemunda wechibage cheOrange nechichena (buffer crop).
Chibage cheOrange chine goho rakadini?
Chibage cheOrange chinoda mwaka mupfupi (115 – 125 days) kuti chiibve. Chinogona kurimwa kunzvimbo dzinonaya mvura shoma zvakare hachishungurudzwi zvakanyanya nezvirwere kana nemakonye. Dzinde roga roga rinobereka miguri miviri kana kudarika zvichienderana nekudya kuri muvhu. Kana charimwa zvakanaka chinotipa goho riri pakati pematani manomwe kusvika gumi (7 – 10t/ha) pahekita.
Chibage cheOrange chinobikiswa sadza here?
Hamusati madya sadza, chibage chakagochwa kana chakabikwa chinotapira zvakadaro. Hongu chibage cheOrange chinogaiwa hupfu hwekubika sadza kana bota. Sadza iri rinonaka samare. Vanhu vazhinji vakawana mukana wekudya sadza rechibage cheOrange nevana vakambodya bota racho vanoti vave kuita dambudziko rekudya sadza nebota jena kana upfu hwavo hwapera. Uye paongororo yakaitwa zvinoratidza kuti vanhu zvikamu makumi masere kubva muzana (80%) vakapiwa sadza jena nereorange vakavharwa maziso vakati vanofarira sadza reorange.
Upfu hwechibage ichi hunogonawo kubikiswa chingwa, mabhanzi, maheu, makeke nezvimwe zvakawanda zvichienderana naunyanzvi hwemunhu pakubika.
Chibage ichi chinotengeserwa kupi kana varimi vakohwa chakawanda?
Chibage chose muZimbabwe chinotengeswa kukambani yeHurumende yeGrain Marketing Board (GMB). Asi kune makambani makuru mazhinji akazvimirira ari kuchitsvaga kuti vagaye hupfu, vabike maheu kana kugadzira maputi nezvimwewo. Makambani aya atomirira varimi kuti varime chibage cheOrange chakawanda vagozotenga.
Mbeu yechibage ichi inowakikwa kupi?
Zvitoro zvikuru zvizhinji zvinotengesa mbeu kuvarimi zvave kutengesa mbeu yechibage cheOrange. Zvitoro izvi zvinosanganisira Farm & City, Farm Bizz, Omnia, MFS, Veterinary Distributors nezvimwewo.
Uye varimi vanogona kushanyira zvitoro zvePrime Seed Co kana kubvunza vanoshambadza mbeu iyi vePrime Seed Co kumatunhu akasiyana-siyana.
Kana kubata vanotevera:
Masimba Kanyepi pa0772 813 232
Tariro pa0731 664 592
Elizabeth pa0772 432 590
— Lawrence Mjere anoshandira kambani yeHarvestPlus iri munaMazowe Road, muHarare. Number dzekubasa 04 290 6606, email lmjere@yahoo.com


text:
Ungada here kuverenga nyaya ino mumutauro we%%?
Bhaibheri repaIndaneti | SHANDURO YENYIKA ITSVA YEMAGWARO MATSVENE
Ungada here kuverenga nyaya ino mumutauro we%%?
3 Zvino Petro naJohani vakanga vachikwira kutemberi nokuda kweawa yomunyengetero, awa yechipfumbamwe,+
2 uye mumwe murume akanga akaremara kubvira achiri mudumbu+ raamai vake akanga akatakurwa, uye zuva nezuva vaimuisa pedyo nesuo retemberi rainzi Rakanaka,+ kuti akumbire zvipo zvokunzwirwa ngoni kune vaya vaipinda mutemberi.+
3 Paakaona Petro naJohani vava kuda kupinda mutemberi akatanga kukumbira kuti apiwe zvipo zvokunzwirwa ngoni.+
4 Asi Petro naJohani, vakanyatsomutarira,+ vakati: “Titarire.”
5 Naizvozvo akanyatsovatarira, achitarisira kupiwa chimwe chinhu navo.
6 Zvisinei, Petro akati: “Sirivha nendarama handina, asi chandiinacho ndicho chandinokupa:+ Muzita raJesu Kristu wokuNazareta,+ famba!”+
7 Naizvozvo akamubata noruoko rworudyi,+ akamusimudza. Tsoka dzake nemapfupa epazviziso zvemakumbo ake zvakabva zvasimbiswa;+
8 uye achisvetuka,+ akamira, akatanga kufamba, akapinda navo mutemberi,+ achifamba uye achisvetuka-svetuka, achirumbidza Mwari.
9 Vanhu vose+ vakamuona achifamba, achirumbidza Mwari.
10 Zvakare, vakamuziva, kuti uyu ndiye murume aigarira kupiwa zvipo zvokunzwirwa ngoni paGedhi Rakanaka+ retemberi, uye vakakatyamadzwa nokushamiswa kwazvo+ nezvakanga zvaitika kwaari.
11 Naizvozvo, murume wacho zvaakanga achiramba aina Petro naJohani, vanhu vose vakamhanyira kwavari pane rainzi vharanda raSoromoni,+ vashamiswa kwazvo.
12 Petro paakaona izvi, akati kuvanhu vacho: “Vanhu vaIsraeri, nei muri kushamisika neizvi, kana kuti nei makanyatsotitarira sokunge kuti taita kuti afambe nesimba redu kana kuti kuzvipira kwedu kuna Mwari?+
13 Mwari waAbrahamu nowaIsaka nowaJakobho,+ Mwari wemadzitateguru edu, akakudza+ Mushumiri+ wake, iye Jesu, uyo wamakaisa+ pamberi paPirato uye mukamuramba, paakanga asarudza kumusunungura.+
14 Chokwadi, makaramba munhu mutsvene iyeye uye akarurama,+ mukakumbira kuti mupiwe henyu munhu aiva mhondi,+
15 asi makauraya Mumiririri Mukuru woupenyu.+ Asi Mwari akamumutsa kubva kuvakafa, isu tiri zvapupu zvechinhu ichi.+
16 Naizvozvo nokutenda kwedu muzita rake, zita rake raita kuti murume uyu wamuri kuona uye wamunoziva asimbe, uye kutenda kunovapo nokwaari kwaporesa zvakakwana murume uyu pamberi penyu mose.
17 Zvino, hama, ndinoziva kuti makaita nokusaziva,+ sezvakaitawo vatongi+ venyu.
18 Asi Mwari akazadzika saizvozvo zvinhu zvaakafanozivisa achishandisa miromo yevaprofita vose, kuti Kristu wake aizotambura.+
19 “Naizvozvo, pfidzai,+ mutendeuke+ kuti zvivi zvenyu zvidzimwe,+ kuti mwaka yokusimbaradzwa+ iuye ichibva kuna iye Jehovha
20 uye kuti atume Kristu akagadzwa nokuda kwenyu, iye Jesu,
21 uyo chokwadi, anofanira kuchengetwa kudenga+ kusvikira nguva dzokudzorerwa+ kwezvinhu zvose idzo Mwari akataura nezvadzo achishandisa miromo yevaprofita+ vake vatsvene vomunguva yekare.
22 Chokwadi, Mosesi akati, ‘Jehovha Mwari achakumutsirai muprofita akaita seni anobva pakati pehama dzenyu.+ Munofanira kumuteerera maererano nezvinhu zvose zvaanotaura kwamuri.+
23 Chokwadi, chero mweya upi zvawo usingateereri Muprofita iyeye uchaparadzwa zvachose pakati pevanhu.’+
24 Chokwadi, vaprofita vose, kubvira pana Samueri nevaya vakazotevera shure kwake, vose vakataura, vakazivisawo pachena mazuva aya.+
25 Ndimi vanakomana+ vevaprofita nevesungano iyo Mwari akaita nemadzitateguru enyu, achiti kuna Abrahamu, ‘Mhuri dzose dzepanyika dzichakomborerwa nokumwana wako.’+
26 Pashure pokukumutsirai Mushandi wake, Mwari akatanga+ kumutuma kwamuri kuti akukomborerei nokuita kuti mumwe nomumwe abve pamabasa enyu akaipa.”
Tumirawo vamwe
Tumirawo vamwe
SHANDURO YENYIKA ITSVA YEMAGWARO MATSVENE
Mabasa 3
Shona
Verengera Bhaibheri paIndaneti
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
America inopa masangano mari inodarika mazana maviri nemakumi matanhatu ezviuru zvemadhora kuitira kuti masangano aya abatsirikane.
Vashandi vehurumende vobvunza mushandirwi zuva ravachapihwa muhoro waZvita, uye pavachipihwa mabhonasi avo.
Makambani emigodhi anoti haakwanisi kuwedzera vashandi mari sezvo ari kuomerwa.
Vechidiki vanorarama neHIV votaura zviri kuvaomera muhupenyu.
Muchirongwa chedu che LiveTalk, nhasi tiri kutarisa nyaya yeHIV/AIDS.
Kana muchida kupinda muchirongwa ichi, kanawo kutumira mashoko kuStudio7, shandisai Whatsapp panhamba dzinoti 001 202 465 0318.
Vanoda kuteerera Studio7, tibateyi na 7pm pamasaisai anoti 909 am ne 4930 Kilohertz paShortwave.
Musakanganwa kutifarira paFacebook peji redu reVOA SHONA nekudzvinya pakanzi LIKE.


text:
Mabhanga guru munyika nemusi weMuvhuro akatanga kupa vanhu mari yemabond notes kunyange hazvo vamwe vezvitoro, pamwe nevanotengesa mumigwagwa vakambotanga vachiramba kutambira mari iyi mangwanani.
Bhanga guru renyika reReserve Bank of Zimbabwe rakaparura mari yemabond notes iyo yange yave nenguva yakareba ichingonzi ichauya.
Zvitoro zvikuru muHarare zvakaita seOK Zimbabwe nePickNPay zvakambotanga zvichiramba kutambira mari iyi zvichiti zvainge zvakamirira kuwana tsanangudzo kana kuti masecurity features.
Patatenderera muguta panguva dzekuma10, zvitoro zvakawanda zvange zvisingatambiri mari iyi zvichiti zvainge zvakamirira kunzwa kubva kuRBZ.
Asi pakazotendera zvekare Studio 7 panguva dzekumasikati, zvitoro zvakawanda kusanganisira OK ne PickNPay zvange zvave kutambira mari iyi.
Mumwewo anotengesa mumugwagwa muHarare achigara kuChitungwiza uyo ati anonzi John audza Studio 7 kuti vatanga kutambira mari iyi sezvo iriiyo mari yave kushandiswa.
John uyo anonoka kupinda muguta sezvo kwange kuri kunaya ati kunyange vedzimotokari dzinotakura vanhu vange vave kutambira mari itsva iyi.
VaRichard Bvirindi vanoti kunyange hazvo veRBZ vange vari kushambadza nezvemaBond Notes, vange vasina ruzivivo rwekuti maBond Notes anenge akamira sei.
Zvichakadaro, mukuru werimwe sangano rinomirira vane zvitoro reConfederation of Zimbabwe Retailers, VaDenford Mutashu vaudza Studio 7 kuti nhengo zhinji dzesangano ravo dzatambira mabond notes.
VaMutashu vanoti huwandu hwezvitoro zvange zviri kutambira mabond notes hwange huri kuwanda nekufamba kwezuva uyewo kunyange vamwe vanotengesa mafuta edzimotokari vange vari kutambira mari iyi.
Mashoko aya atsinhirwa nemumwe mugari we muHarare, VaTatenda Moyo vanotiwo semaonero avo, mari iyi yazotambirwa kunyange hazvo yange iri kurambwa mangwanani.
VaBenard Nyasha ndemumwe wevakwanisa kutora mabond notes mubhanga mavo uye vanoti vashandisa mari iyi kutenga airtime.
Mugari wemuHarare VaTinashe Eric Muzamhindo vaudza Studio 7 kuti kunyange hazvo pamboita kamweya kekuramba mari iyi, vanoona sekuti yatambirwa asi havazive kuti zvicharamba zvakadaro kusvika rini.
Vatiwo havaoni sekuti mari iyi ichapedza dambudziko rekushaikwa kwemari munyika sezvo iri mari shomanana kana zvichienzaniswa nemari inoda kushandiswa munyika.
Nyanzvi munyaya dzehupfumi, VaJohn Robertson, vanoti kunyange hazvo veruzuhinji vange vasina chivimbo nehurumende nehuromgwa hwayo hwemabond notes zvichanyatsobuda pachena mukati memazuva mashonana anotevera kuti veruzhinji kana maindasitiri vachatambira mabond notes here kana kuti kwete.
Imwewo nyanzvi munyaya dzezvehupfuumi vachishanda vakazvimira, VaJames Johwa vaudza Studio 7 kuti kunyange hazvo vanhu vanogona kunge vatambira mabond notes nekuda kwekunetsa kwemari munyika, izvi handizvo zvichapedza dambudziko rekushaikwa kwemari..
Vati chikuru chinodiwa kuti nyika ikwezve mabhizimisi pamwe nekuve nemutemo inota kuti mabhizimisi nemaindasitiri ashande zvakanaka achigadzira zvinhu zvekutengesa kunze izvo zvinounza mari munyika.
Nyaya yekunetsa kwemari yekunze munyika, ndiyo yaita kuti RBZ ipinze pamusika mabond notes anosvika mamiriyoni mazana maviri emadhora achitsigirwa nemari inobva kuAfrica Export and Import Bank.
VeRBZ vanoti vambotanga kuparura mabond notes e$10 million ari muzvikamu zve$1, $2 ne$5.
VeRBZ vanoti munhu anobvumidzwa kutora mabond notes $50 pazuva uye $150 pasvondo. Hatina kukwanisa kutaura neveRBZ kuti tinzwe divi ravo pane zvaitika musi watanga kuparurwa mabond notes.
Kunyangwe hazvo mabond notes aatanga kushandiswa mitsetse yevanhu vanoda mari yange yakareba zvikuru sei mumabhanga emuno akaita seZB, CABS, POSB neCBZ.
Mabond notes akapinda pamusika kunyange hazvo vemapato anopiksa pamwe nemasangano akasiyana siyana munyika anosanganisira Tajamuka/Sisijikile, Zimbabwe Congress of Trade Unions ange ari kukurudzira veruzhinji kuti vasatambira mari iyi.
Zvichakadaro, imwe nhengo yeTajamuka, VaPromise Mkwananzi vakasungwa neMuvhuro muHarare mushure mekunge vaita musangano wekutaura nezvemabond notes.
Imwe nhengo yesangano iri, VaDenford Ngadziore vanoti pamusangano uyu VaMkwananzi vange vari kutaura nezvehurongwa hwekuratidzira pamusoro pemabond notes uwho huchatwa musi nemusi wechitatu.
VaNgadzirore vanoti kuratidzira uku kuchaenderera mberi zvisinei nekuti vapihwa mvumo nemapurisa here kana kuti kwete.


text:
Ose zvino ndipo pandichazofunga kutaura munhu anoti vanoda kuva muKristu, asi ivo vanofunga nguva chaizvo hazvina zvakanaka. Pandinovabvunza nei, ivo kundiudza zvose zvavo, vose zvikanganiso zvavo, uye zvose ndakavhiringidza zvavakanga waita kare. Handina nharo navo pamusoro zvavo, asi ndinoita vasundire shure zvekungofungira yavo.
Vari kuzvitutumadza kuti chivi zvimwe disqualifies kuuya kwaKristu, apo ichokwadi chaiyo pakatarisana. Kuva mutadzi hakuiti kutitadzisa Kristu; zviri chikonzero tinofanira naYe. Kana isu kumirira kusvikira tikatarira akakwana akamumbundira tinenge tichimirira nokusingaperi.
Mune mumwe chandinonamatira prices, Charles Spurgeon inotikurudzira kuti kurega kutsvaka pachedu, uye kutanga tichitarira kuna Jesu. Anoti:
"The! iwe unoti, 'Handina kutendeuka zvakakwana.' Izvozvo uchizvichenjerera. 'Handitendi zvakakwana.' Izvozvo uchizvichenjerera. 'Ini ndiri zvakare kukodzera.' Izvozvo uchizvichenjerera. 'Ini havagoni kuziva,'Anodaro mumwe, 'Kuti ndine chimwe kururama.' Hazvina zvikuru kodzero kutaura kuti hamuna chero kururama; asi zviri zvikuru kuipa kutsvaka chero. Zviri, 'Tarirai kwandiri.' Mwari achava kwaunoenda ziso rako kure iwe uye kutarira kwaari. "
Kururama haisi zvatinoda kuti vauye Kristu; zviri zvatinofanira kuwana kana tinosvika Kristu. Pamuchinjikwa, Jesu akatora murango kuti isu vakakodzerwa upenyu vanotadza isu Ndararama. Uye kana tikaisa kutenda kwedu maari, tinogamuchira mubayiro wakakwana Jesu akararama upenyu. Hakuzati zvinoshamisa?
Ichokwadi kuti hatizi vakarurama zvakakwana, asi kururama tinofanira unowanikwa maari. Aihwa, hatigoni kuzviregerera, asi kukanganwirwa tinofanira unowanikwa maari. Hatigoni chete kutanga hwedu pamusoro, asi upenyu hutsva tinoda unowanikwa maari. Zvose tinoda inowanikwa Kristu! Saka chii muri kumirira? Tarira kwaari ikozvino.


text:
Dzimwe nhengo dzeZanu PF dzinoratidzira muBindura dzichiti political commissar webato, VaSavior Kasukuwere, vasiiswe basa.
Vechidiki veMDC-T vanoparura neSvondo chirongwa chinonzi Bereka Mwana Tienda chekukurudzira vabereki kuti vatorese vana vavo zvitupa kana vasvika makore gumi nemanomwe kuitira kuti vakwanise kunyoresa kuti vazovhota gore rinouya.
Mutungamiri wenyika, VaRobert Mugabe, vanopihwa chipo chechigaro chechizvino zvino chinokwanisa kumaseja muviri wavo, kana kuti special massage chair.
Studio7 inotarisa zviri kuitika mugadziriro yesarudzo dze by elections munzvimbo dzakasiyana siyana.
Makundano e 2017 Castle Lager Premier Soccer League anotanga chikwata cheDynamos chichikundwa neFC Platinum.
Muchirongwa cheLiveTalk na 8pm tiri kutarisa zviri kuitika mubato reZanu PF umo dzimwe nhengo dzebato iri dzaratidzira muBindura dzichiti political commissar webato, VaSavior Kasukuwere, vasiiswe basa.
Vanoda kuteerera Studio7, tibateyi na 7pm pamasaisai anoti 909 am ne 4930 Kilohertz paShortwave mazuva ose.
Musakanganwa kutifarira paFacebook peji redu re VOA Shona.
Kurudzirai hama neshamwari kuti dzitifarire paFacebook yedu. Endai pa link iyi: https://www.facebook.com/voa.shona/


text:
Chikwata chemaWarriors chiri kuratiza kuti chiri munzira yakajeka apo chakananga kumakwikwi e2017 Africa Cup of Nations.
Chikwata ichi nezuro chakadambura maTaifa Stars ekuTanzania 3-0 mumutambo wekuenzana masimba, izvo zvirikugutsa veruzhinji kuti maWarriors achanokwikwidza zvine mutsindo kuAFCON.
Vanhu havana kuuya kunhandare sezvaitarisirwa asi vashoma vacho vaivemo vakanakidzwa nematambiro echikwata chavo icho chakawana zvibodzwa kubva kuna Knowledge Musona, Nyasha Mushekwi pamwe naMathew Rusike.
Zvakabuda pamutabo uyu zvakakosha kumaWarriors kwete mugadziriro yavo yeNations Cup chete asi muma Fifa World rankings zvekare sezvo veFifa vanoshandisa mitambo yakadai kugadzira mamiriro ezvikwata muhurongwa hwepasi rese.
Mutsigiri weDynamos VaObert Masvotore vanoti zvakaitika neTanzania zvinobatsira kutyisidzira zvikwata zvanga zvichitarisira Zimbabwe pasi kuma Africa Cup of Nations vachiwedzera ivo kuti ikozvino Zimbabwe iri kuenda kuGabon iinechiremera.
Aimbotambira maWarriors neCaps United Alois Bunjira anoti kukunda kwemaWarriors zvinhu zvinofadza zvikuru achiti ivo semaonero ake tarenda rakazara muchikwata chenyika ichi.
Mutsigiri weCaps United VaShingirai Mthombeni varikudada nemaitiro emaWarriors vachiti ivo dai varamba vakadai kusvikira pachapera maAfrica Cup of Nations finals. Mutambo weTanzania wauya svondo rimwechete maWarriors achangobva kukunda Zambia 1-0.
Asi Bunjira anoti pachine zviviri kana zvitatu zvinoda kugadziriswa maWarriors asati ave kurota zvekutora mukombe wemuAfrica.
Pamusoro pevatambi vakabva kunze kwenyika, murairidzi wemaWarriors Kalisto Pasuwa akashandisawo vatambi vanotambira zvikwata zvemuno vakaita saHardlife Zvirekwi weCaps United, Teenage Hadebe weChicken Inn pamwe na Tatenda Mukuruva weDynamos, avo arikuongorora kuti angaende navo here kuma fainari.
Pasuwa anoti ari kuda mimwe mitambo miviri kana mitatu yekuedzana masimba kuti akwanise kugadzira chikwata chakasimba icho achaenda nacho kuGabon.
Mutungamiri weZifa VaPhillip Chiyangwa vakavimbisa mitambo nezvikwata zvine mukurumbira muAfrica zvakaita seEgypt neIvory Coast maWarriors asati asimuka kuenda kumaAfrica Cup of Nations. Asi vatsigiri venhabvu vanoti zveZIFA kutenda maruva wadya chakata.


text:
Boka reHurumende rinoona nezvemvura reZimbabwe National Water Authority, ZINWA rinoti rakatanga kuvharira mvura vanhu vane zvikwereti zvaro, senzira yekuti rikwanise kuwana mari yayo inodarika mamiriyoni zana nemakumi mana emadhora.
Mukuru wezvekushambadzwa nekuetengeserana muZINWA, Amai Marjorie Munyonga vakazivisa neChipiri kuti boka ravo rakanga rave kuzotora danho iri sezvo vanhu nemakambani vasiri kubhadhara zvikwereti zvavo, izvo zviri kuzoita kuti ZINWA ikundikanewo kuzogadzirisa michina yayo.
Asi vakati varimi vari pasi pechirongwa chehurumende cheCommand Agriculture havasi kuzovharirwa mvura sezvo vachitarisirwa kuzobhadhara mvura yavanenge vashandisa mukupera kwemwaka wekurima.
Pamari iyi, mamiriyoni makumi matatu emadhora inonzi chikwereti chiri mumakanzuru, kuchitiwo imwe imari yezvikwereti zvine mapazi ehurumende pamwewo nevarimi.
Meya weguta reHarare VaBernard Manyenyeni vaudza Studio 7 kuti kanzuru yavo haisati yanzwa nezvedanho reZINWA iri.
Asi mukuru werimwe sangano rinomirira vagari vemuHarare reHarare Residents Trust, VaPrecious Shumba vanoti sevagari havasi kuzoshaya hope nedanho rekuvharwa kwemvura iri, sezvo ivo vachibhadhara mitero yemvura kukanzuru yeguta reHarare.
"Vagari vazhinji havana pavanosangana neZINWA, saka isu tiri kutarisira kuti kana iri nyaya yekuvhariranwa kwemvura kana hondo dzekumusoro ikoko dzine chekuita nemvura, dzinofanirwa kunge dziri pakati pevagari nekanzuru dzavo," VaShumba vanodaro.


text:
CHITSAUKO 38
Chikonzero Nei Tichifanira Kuda Jesu
FUNGIDZIRA uri muigwa riri kunyura. Waizoda kuti mumwe munhu akuponese here?— Zvakadini kana mumwe aizorasikirwa noupenyu hwake kuti adaro?— Zvino izvozvo ndizvo zvakaitwa naJesu Kristu. Sezvatakadzidza muChitsauko 37, akapa upenyu hwake sorudzikinuro kuti tiponeswe.
Ichokwadi kuti Jesu haatinunuri kuti tisanyura. Anotinunura pachii? Unoyeuka here?— Kubva muchivi norufu izvo tose takawana kubva kuna Adhamu. Kunyange zvazvo vamwe vanhu vakaita zvinhu zvakaipa zvikuru, Jesu akavafirawo. Ungaisa upenyu hwako mungozi uchiedza kuponesa vanhu vakadaro here?—
Bhaibheri rinoti: “Nokuti zvakaoma zvikuru kuti mumwe munhu afire munhu akarurama; zvichida, mumwe munhu angatotsunga kufira munhu akanaka.” Asi Bhaibheri rinotsanangura kuti Jesu “akafira vanhu vasingadi Mwari.” Izvi zvinosanganisira vanhu vasingatomboshumiri Mwari! Bhaibheri rinoenderera mberi richiti: “Patakanga tichiri vanhu vanoita zvivi [tichiri kuita zvinhu zvakaipa], Kristu akatifira.”—VaRoma 5:6-8.
Pane akanga amboita zvinhu zvakaipa zvikuru akazova muapostora waungafunga nezvake here?— Muapostora iyeye akanyora kuti: ‘Kristu Jesu akauya munyika kuzoponesa vanhu vanoita zvivi uye ini ndiri mukuru wavo vose.’ Muapostora akataura izvozvo aiva Pauro. Akataura kuti ‘aimbova benzi’ uye achiita “zvakaipa.”—1 Timoti 1:15; Tito 3:3.
Imbofunga kuti Mwari aiva norudo rwakadini kutumira Mwanakomana wake kuti afire vanhu vakadaro! Wadii kutora Bhaibheri rako woverenga pana Johani Chitsauko 3, ndima 16. Ipapo panoti: “Mwari akada nyika [kureva vanhu vanogara panyika] zvikuru kwazvo zvokuti akapa Mwanakomana wake akaberekwa ari mumwe bedzi, kuti munhu wose anotenda maari arege kuparadzwa asi ave noupenyu husingaperi.”
Jesu akaratidza kuti aitidawo sezvaiita Baba vake. Ungave uchiyeuka kuti muChitsauko 30 chebhuku rino, takaverenga pamusoro pokutambura kwakaita Jesu usiku hwaakasungwa. Akaendeswa kumba kwoMupristi Mukuru Kayafasi, uko akanotongwa. Zvapupu zvenhema zvakaunzwa izvo zvakareva nhema pamusoro paJesu, uye vanhu vacho vakamurova nezvibhakera. Apa ndipo apo Petro akaramba kuti aiziva Jesu. Zvino ngatifungidzire kuti tiripo uye tinogona kuona zvimwe zvinoitika.
Ava mangwanani. Jesu ave akasvinura usiku hwose. Nokuti kutonga kwakaitwa usiku kwakanga kusina kunyatsoitwa kwazvo, vapristi vanounganidza Sanihedrini, dare repamusoro rechiJudha nokukurumidza, uye vanomutonga zvakare. Panguva ino vanopomera zvakare Jesu kuti ane mhosva kuna Mwari.
Zvadaro, vapristi vanoita kuti Jesu asungwe voenda naye kuna Pirato, gavhuna weRoma. Vanoudza Pirato kuti: ‘Jesu anorwisa hurumende. Anofanira kuurayiwa.’ Asi Pirato anozviona kuti vapristi vari kunyepa. Saka Pirato anovaudza kuti: ‘Hapana chakaipa chandinoona nomurume uyu. Ndichamurega aende.’ Asi vapristi nevamwe vanodanidzira vachiti: ‘Aiwa! Muurayei!’
Gare gare, Pirato anoedza zvekare kuudza vanhu kuti aizorega Jesu kuti aende hake. Asi vapristi vanoita kuti mhomho yevanhu idanidzire kuti: ‘Kana mukamurega achienda, nemiwo muri kurwisa hurumende! Muurayei!’ Mhomho yacho inoita ruzha zvikuru. Unoziva zvinoita Pirato here?—
Anoguma abvuma. Chokutanga anoita kuti Jesu arohwe netyava. Zvadaro anomudzorera kuvarwi kuti aurayiwe. Vanoisa korona yeminzwa mumusoro waJesu uye vanomuseka vachipfugama pamberi pake. Zvadaro vanopa Jesu danda guru rokuti atakure, vobva vaenda naye kunze kweguta panzvimbo inonzi Nzvimbo yeDehenya. Ipapo vanorovera maoko aJesu netsoka padanda. Zvadaro vanorimisa zvokuti Jesu anorembera aripo. Ari kubuda ropa. Ari kurwadziwa zvikuru.
Jesu haafi pakarepo. Anongorembera aripo padanda racho. Vapristi vakuru vanomuseka. Uye vanopfuura vanoti: “Kana uri mwanakomana waMwari, buruka padanda rokutambudzikira!” Asi Jesu anoziva zvaakatumwa kuzoita naBaba vake. Anoziva kuti anofanira kupa upenyu hwake hwakakwana kuitira kuti tive nomukana wokuwana upenyu husingaperi. Pakupedzisira, kuma3 masikati iwayo, Jesu anoshevedzera kuna Baba vake obva afa.—Mateu 26:36–27:50; Mako 15:1; Ruka 22:39–23:46; Johani 18:1–19:30.
Jesu akanga akasiyana kwazvo naAdhamu! Adhamu haana kuratidza kuda Mwari. Haana kuteerera Mwari. Adhamu haanawo kuratidza kutida. Nokuti akatadza, tose takaberekerwa muchivi. Asi Jesu akaratidza kuda Mwari nesu. Aiteerera Mwari nguva dzose. Uye akapa upenyu kuitira kuti agone kubvisa nhamo iyo Adhamu akatiparira.
Unoonga here chinhu chinoshamisa icho Jesu akaita?— Paunonyengetera kuna Mwari, unomutenda here nokuda kwokutipa Mwanakomana wake?— Muapostora Pauro aionga izvo Kristu akamuitira. Pauro akanyora kuti Mwanakomana waMwari “akandida akazvipa nokuda kwangu.” (VaGaratiya 2:20) Jesu akafirawo ini newe. Akapa upenyu hwake hwakakwana kuitira kuti tigone kuva noupenyu husingaperi! Chokwadi ichocho chikonzero chakasimba nei tichifanira kuda Jesu.
Muapostora Pauro akanyorera vaKristu vaiva muguta reKorinde kuti: “Rudo rwaKristu runotiita kuti tiite chiito.” Rudo rwaKristu runofanira kutiita kuti tiite chiito chorudzii? Unofungei?— Cherechedza mhinduro yaPauro: “Kristu akafira vanhu vose kuti vagoraramira iye. Havafaniri kuraramira kuzvifadza.”— Tisu tatsveyamisa mashoko; 2 VaKorinde 5:14, 15, New Life Version.
Ungafunga nezvenzira dzaungaratidza nadzo kuti uri kuraramira kufadza Kristu here?— Imwe nzira ndeyokuudza vamwe pamusoro pezvawakadzidza nezvake. Kana kuti funga pamusoro peizvi: Ungave uri woga, saka amai vako kana kuti baba vako havagoni kuona zvauri kuita, uyewo hapana chero mumwe munhu anogona kukuona. Uchaona mapurogiramu epaTV kana kuti kutarira zvinhu zvepaindaneti zvaunoziva kuti zvaisazofadza Jesu here?— Yeuka, Jesu iye zvino mupenyu, uye anogona kuona zvinhu zvose zvatinoita!
Chimwe chikonzero nei tichifanira kuda Jesu ndechokuti tinoda kutevedzera Jehovha. Jesu akati: ‘Baba vanondida.’ Unoziva here kuti nei vachida Jesu uye nei isu tichifanira kudarowo?— Nokuti Jesu akafa achida kuti kuda kwaMwari kuitwe. (Johani 10:17) Naizvozvo ngatiite zvatinoudzwa neBhaibheri kuti: “Ivai vatevedzeri vaMwari, sevana vanodiwa, uye rambai muchifamba murudo, saKristu akakudaiwo akazvipa nokuda kwenyu.”—VaEfeso 5:1, 2.
Kuti uwedzere kuonga Jesu kwakawedzera nokuda kwezvaakatiitira, tapota verenga Johani 3:35; 15:9, 10; na1 Johani 5:11, 12.


text:
HARARE —
Masangano evatori venhau munyika anoshora mabharani mukuru wenyika, Registrar-General, VaTobaiwa Mudede, nekudzingwa kwavakaita mutori wenhau weDaily News, Ndakaziva Majaka, pamusangano wavakaita nevatori venhau neChina kumahofisi avo muHarare.
VaMudede vakadzinga Majaka vachiti vainge vasingade kutaura nevatori venhau vanobva kumakambani akazvimirira vachiti vaida vatori venhau vekumakambani ehurumende akaita seZimbabwe Broadcasting Corporation neZimbabwe Newspapers.
Pamusangano uyu, VaMudede vakanyomba masangano anoshanda akazvimirira ega, vatori venhau vanoshandira makambani anoshanda akazvimirira. VaMudede vakatiwo nyika ine vanhu mamiriyoni mashanu nechidimbu evanhu vakanyoresa kuvhota musarudzo. Vakatiwo vari mushishi yekunatsurudza gwaro revavhoti kana kuti voters’roll
.
Asi masangano evatori venhau ashora kuita kwavamudede achiti vatapi vanhau vose vanofanira kupihwa mukana wenyora nhau dzese dzine chekuita nenyika zvikuru sei sarudzo.
Munyori mukuru wesangano reZimbabwe Union of Journalists, VaFoster Dongozi, vashora VaMudede vachiti maitiro avo anonyadzisa.
Sachigaro wekomiti yeMedia Institute of Southern Africa –Zimbabwe, VaStanley Kwenda, vanoti vakatyamadzwa zvikuru nemaitiro aVaMudede uye vanotarisira kuti Zimbabwe Media Commission ichaongororora nyaya iyi.
Mukuru weMedia Centre, VaEnerst Mudzengi, vatiwo kana VaMudede vachiita basa ravo nemazvo, vanofanira kurega vatori venhau kubva kumasangano ese vachinyora kana kutepfenyura zvinoitika mumahofisi avo.
VaMudzengi vatiwo kudzinga kwavakaita mutori wenhau pamusangano wavo kunoratidza kuti vainge vasingataure zvinhu zvinobatsira nyika, asi zvekutsigira reZanu PF.
Mukuru weZimbabwe Democracy Institute, avo vaimbove mutapi wenhau weDaily News, uye vakamboburana naVaMudede muna 2002, VaPedzisayi Ruhanya, vanoti aya ndiwo maitiro aVa Mudede uye ivo vakatombodzingwa mumusangano wevatori venhau mushure mekunge vapikisa VaMudede.
Zimbabwe inotarisirwa kuita sarudzo gore rinouya uye sangano raVaRuhahanya rakaburitsa gwaro neChina rekuti nyika haigoni kuita sarudzo dzakachena kana vashandi veZimbabwe Electoral Commission nevanhu vakaita saVaMudede vakaramba vari pamabasa avo.
Bazi raVaMudede ndiro rinonyoresa vanhu vese vanovhota munyika, kunyange hazvo basa iri rakanzi riitwe neZimbabwe Electoral Commission.


text:
… ‘Ndinoda kuenda kubhodhingi’
… ‘Ndozoshanda basa segweta’
Kingstone Mapupu —
CHIREVO chinoti dzidzo haina zera chiri kuzadziswa neimwe chembere yekwaChivero ine makore 61 okuberekwa iyo yange ichiita Grade 6 gore rino pachimwe chikoro cheko.
Mbuya Shylet Chikwezvero – avo vanova sabhuku wemusha waChikwezvero kunzvimbo yakagariswa vanhu patsva kupurazi rekwaSpencer – gore rinotevera vachange vave kuita Grade 7 paAmbuya Mafuyana Primary School.
Kuratidza kuti kudzidza kwakakosha, kune mumwe mudzimai wechikuru, Mai Letty Mhora (53) vekuMhangura, avo gore rino vange vachiita Grade 1 paMhangura Primary kudunhu rimwe chete reMashonaland West.
Mbuya Chikwezvero vanoti vakasundwa kuenda kuchikoro nenyaya yekusagona kunyora nekuverenga sezvo vaitsvaga vanhu vanovaverengera nekuvanyorera magwaro kana vachiita basa remumusha.
“Ndiri kuenda kuchikoro, ndanga ndichiita Grade 5 ne6. Gore rinouya ndava kuenda muGrade 7 ndobva ndazoenda Form 1.
“Ndinoda kuenderera mberi kusvika Form 6 ndozoendawo kuyunivhesiti. Chokwadi dzidzo haina zera, izvozvi ndava kunyora ndoga zvinhu zvemumusha mangu nekugona kuverenga,” vanodaro.
Mbuya Chikwezvero vanoti vanosekwa nekutukwa nevamwe vanhu vakuru nevana vechikoro pamusoro penyaya yavo yekuenda kuchikoro vakura asi hazvimbofa zvakavadzosera kumashure.
“Ndine vana 4, vose vakapedza maForm 4, vamwe vakapasa asi vamwe vakakundikana. Ndine vazukuru 9 pamwe chete uye ndinotenda mukana wandakapihwa wekudzidza ndakura.
“Ndakatanga nekuita Grade 1 ne2 ndokuzoita Grade 3 ne4. Gore rino ndanga ndichiita Grade 5 ne6. Handina kuita zvakanaka pazvidzidzo zvangu nekuti ndine dambudziko remaziso, handione zvakanaka.”
Mbuya Chikwezvero ndivo headgirl pachikoro chine vana 312 ichi uye vanoshamwaridzana nevana vadiki vavanodzidza navo.
“Ndinoda kuti ivo chaivo minister (gurukota) ve- zvedzidzo kana vachikwanisa vanditsvagire mari yekuenda kana kubhodhingi chaiko. Mari yechikoro handina, ndine chikwereti chefizi che$20 sezvo tichibhadhara $10. Handinawo mabhuku anodiwa,” vanodaro Mbuya Chikwezvero.
Vanoti Mwari akavachengeta vanotarisira kuzotanga kuita dhigirii ravo mugore ra2027 uye vanoshuvira kuita gweta sezvo vachiti vanhu vakawanda vanoona vachidzvinyirirwa kodzero dzavo nekuda kwekushaya ruzivo.
Mbuya Chikwezvero vanokurudzira vamwe vechikuru kuti vasanyare kuenda kuchikoro nekuti vakura. Vanotenda mukuru wechikoro chavanodzidza nevarairidzi vepo nekuvapa mukana wekufunda.
Mbuya Chikwezvero vakanyora mazamanishoni avo eGrade 6 ekupera kwegore rino ndokubuda seizvi: English 44%, Shona 71%, Maths 35%, General Paper 37% neAgriculture 31%.
Zvimwe zvakanyorwa nevarairidzi vezvidzidzo izvi pagwaro remudzidzi uyu zvinosanganisira, “Fair attempt” (wazama), “Zviri nani chose”, “Put more effort” (wedzera shungu), “Work hard” (shanda nesimba), “You need to improve” (unofanirwa kukunya), “You must practise reading and spellings so that you can answer Paper Two properly” (dzidzira kuverenga nezviperengo kuti ugokwanisa kupindura Paper Two nemazvo)
“Ndakafoira zvangu asi handidzokere kumashure, ndine dambudziko rekurwadziwa nemaziso zvekuti handichaona zvakanaka. Ndinoda rubatsiro rwevanonditengerawo magirazi emaziso uye ndinodawo bhasikoro rekuchovha kuenda nekudzoka kuchikoro sezvo ndichibva kure. Izvozvi gumbo rangu rinorwadza zvekuti ndinofamba netsvimbo,” vanodaro.
Vanoti vane dambudziko reBP izvo zvinoita kuti vagare vachinwa mapiritsi ayo anodawo mari yekuatenga.
Kune vanoda kubatsira ambuya ava vanoridza nhare pa0717 787 415 kana 0779 686 776.


text:
Ticha Danga —
KANA bvunzo rapedzwa kunyorwa muzvikoro varairidzi vegwaro rechinomwe vanotarisirwa kuti vagadzire chinyorwa chinoburitsa zvichaitwa nevana apo vanouya kuchikoro vakamirira goho ravo iro rinowanzouya gore ronopenderwa. MuchiRungu inonzi “post exam time table”.
Ivo vanawo vanotsvagawo zvavo zvinovavaraidza kana vabva kuchikoro. Nzira dzekufambisa nguva idzi dzinosiyana, dzoitwa mazuva ano nedzakare. Zvikomana nezvisikana zvakare zvaiva nematandariro azvo akatosiyana neava kuitwa mazuva ano.
Mazuva ano nekuda kweruzivo rezvekushandisa zvechiRungu (technology), vana vava kuswera vakazvivharira mudzimba vachiona zvivhitivhiti apo panobuda zvakasiyana-siyana.
Muzvivhitivhiti umu munobuda mitambo yevadiki nevakuru zvekuti vana havachina nguva yekushamwaridzana navamwe munharaunda dzavanogara. Dandemutande reushamawri iro raitarisirwa nekudzidzisa vana hakuchina. Angova mazvake mazvake zvekuti hushamwari hwamandorokwati hapachina. Ndiko kusaka vana vemazuva ano vava kunyanyofarira zvekunze kwenyika zvimwe zvisina maturo nekuti ndizvo zvavanoona nguva dzose. Kutorwa kwezvinodhakwa kwaisavako makarekare asi iye zvino ivo vana vakamirira bvunzo ivava ndidzo dzava shasha dzemisombodhiya nezvimwe zvinodhaka. Zvinotangwa zvichiedzwa kuti tione kwazvinogumira wanei chatobaya chikatotyokera.
Chikaera chatyokera kuzoda kuchiburitsa chinobva chati nharo tiringindi wanikwe watova muranda weukorwa uchiri chindumurwa.
Vana vakare vaive nezvakawanda zvavaiita nemazera avo zvokuti hapana aiwanikwa achiita zvake zvake. Vakomana vaiita makwikwi ekuruka tyava kana kuti chamboko. Waiti ukaonekwa nevamwe uchiri kuruka mutatu waibva wasveveredzwa kumafuro nekuti ipapo vamwe vainge votogona kuruka ngunde yemutanhatu. Izvi zvega zvaikumanikidza kuti ubatane nevamwe kumakura muchidzidzisana murukirwo mutsva wetyava.
Vaisapererwa nekuti vabva mukuruka tyava vaizogadzira nhava iyi yaida makavi emutsamvi kana mupfuti. Mukugadzira nhava vamwe vaishandisa maoko ega asi vamwe vaishandisa dumbo kuti zvinake. Nhava idzi dzaishandiswa kutakurira mbuva kumafuro kana pakunovhima apo vavhimi vaizotakurira shavo dzavo imomo. Vaigadzira mvaisi nemupfuti iyo vaishandisa kurova mhuka neshiri.
Dzimwe nguva vaiteya madhibhura nemisungo kuti vagobata mhuka. Izvi zvaida hunyanzvi nekuti zvaisava nyore kuzokohweredza mhuka inenge yabatwa iri mhenyu mumusungo. Vaizoti kana vava kuda kuzorora pasi pemimvuri, vaibva vaburitsa makono enyimo votanga kudzisika.
Kudya kwaisavanetsa nekuti vaikama vanaSirika nanaManzuma mukaka vobva vaukodzeka, ipapo ipapo kumafuro ikoko vachishandisa muto wematunduru. Michero yaisava yenhamo.
Nguva iya inozorora mombe dzichizeya zvikomana zvinenge zvoita mutserendende zvichishandisa nhanzva. Ndiyo nguva zvakare yaidzidzirwa kuridza zvikokohwiyo nemheterwa nekuti mukomana chaiye akakwana aitofanirwa kugona kuridza mheterwa. Vasikanawo vaisangana kwavo kwaidzidzisana twakasiyana sekutunga chuma, kutsvaga rondo uye kuunganidza nekusunga masvinga ehuni. Vaisangana kurwizi uko vaikwesha man’a netsvanzva. Vaizonopinda musango vachisarudza hohwa hwakaita sefirifiti kana chihombiro kubva kune humwe hunouraya. Vaiunganidza tsombori netsambatsi zvekunodya navamwe kumba.
Vakomana apo vaitamba horikotyo vasikana vaitamba nhodo vozosangana manheru apo vaizotamba chinungu, chihwandehwande nesarurawako. Vaitamba zvakare jenaguru nechinyambera.
Mitambo yese iyi yaiitwa mumapoka zvekuti zvainetsa kuti munhu agobatana nezvake oga zvisina maturo. Vakomana vaizotakura huni dzedeza voenda pamatare apo vairairwa mararamiro akarurama uku vasikana vachirairwa nanaamai.


text:
July 31–August 6
EZEKIERI 24-27
Rwiyo 118 Nemunyengetero
Mashoko Ekusuma (3 min. zvichidzika)
PFUMA IRI MUSHOKO RAMWARI
“Kuzadzika Kweuprofita hweTire Kunoita Kuti Tiwedzere Kuvimba naJehovha”: (10 min.)
Eze 26:3, 4—Jehovha akataura pachine makore anopfuura 250 kuti guta reTire raizoparadzwa (si 133 ¶4)
Eze 26:7-11—Ezekieri akataura kuti umambo hupi hwaizotanga kukomba Tire uye zita ramambo wacho (ce-E 216 ¶3)
Eze 26:4, 12—Ezekieri akataura kuti masvingo, dzimba uye guruva zveguta reTire zvaizokandwa mumvura (it-1-E 70)
-
Kuchera Pfuma muShoko raMwari: (8 min.)
Eze 24:6, 12—Ngura iri mugate inomiririrei? (w07 7/1 14 ¶2)
Eze 24:16, 17—Nei Ezekieri aisafanira kuchema mudzimai wake? (w88 9/15 21 ¶24)
Kuverenga Bhaibheri kwevhiki rino kwakudzidzisei nezvaJehovha?
Ndezvipi zvimwe zvawakawana pakuverenga Bhaibheri kwevhiki rino?
-
Kuverenga Bhaibheri: (4 min. zvichidzika) Eze 25:1-11
SHANDA NESIMBA MUUSHUMIRI
Paunoona Munhu Kekutanga: (2 min. zvichidzika) Shandisa chero turakiti raunoda—Siya pekuzotangira.
Paunodzokera: (4 min. zvichidzika) Shandisa chero turakiti raunoda—Ita seuri kumuratidza vhidhiyo inonzi Zvidzidzo zveBhaibheri Zvinoitwa Sei? mokurukura zvirimo. (Asi usamuratidza vhidhiyo yacho.)
Chidzidzo cheBhaibheri: (6 min. zvichidzika) bh 23 ¶13-15—Koka munhu wacho kumusangano.
KURARAMA KWECHIKRISTU
Kutenda Zviri muShoko raMwari Kunotibatsira Kutsungirira Matambudziko: (15 min.) Kukurukurirana pachishandiswa magwaro akadai saIsaya 33:24; 65:21, 22; Johani 5:28, 29; uye Zvakazarurwa 21:4. Ratidzai vateereri vhidhiyo inonzi Kuonga Zvatinoitirwa Nekutonga kweUmambo. Kurudzirai vose kuti vazvione vari munyika itsva kunyanya pavanosangana nematambudziko.
Chidzidzo cheBhaibheri Cheungano: (30 min.) kr chits. 15 ¶29-36, bhokisi rekudzokorora rakanzi “Unonyatsotenda muUmambo Here?”
Kudzokorora Zvadzidzwa Uye Kutaura Zvichadzidzwa Vhiki Rinotevera (3 min.)
Rwiyo 134 Nemunyengetero


text:
Ungada here kuverenga nyaya ino mumutauro we%%?
Bhaibheri repaIndaneti | SHANDURO YENYIKA ITSVA YEMAGWARO MATSVENE
Ungada here kuverenga nyaya ino mumutauro we%%?
17 Zvino akati kuvadzidzi vake: “Hazviiti kuti zvinhu zvinogumbura zvirege kuuya.+ Kunyange zvakadaro, ane nhamo uyo wazvinouya nokwaari!+
2 Zvaizova nani kwaari kudai guyo raizosungirirwa mumutsipa make, okandwa mugungwa+ pane kuti agumbure mumwe wevaduku ava.+
3 Zvichenjererei. Kana hama yako ikakutadzira itsiure,+ kana ikapfidza ikanganwire.+
4 Kunyange kana ikakutadzira kanomwe pazuva, ikadzoka kwauri kanomwe, ichiti, ‘Ndapfidza,’ unofanira kuikanganwira.”+
5 Zvino vaapostora vakati kunaShe: “Tiwedzereiwo kutenda.”+
6 Ishe akabva ati: “Kudai maiva nokutenda kwakakura setsanga yemasitadhi, maizoti kumuhabhurosi uyu, ‘Dzupuka uzvisime mugungwa!’ uye iwo waizokuteererai.+
7 “Ndiani wenyu ane muranda anenge achirima kana anenge achichengeta boka rezvipfuwo angati kwaari kana asvika achibva kumunda, ‘Chibva wauya pano utsenhame patafura’?
8 Panzvimbo paizvozvo, haangati here kwaari, ‘Ndigadzirire chimwe chinhu kuti ndidye kudya kwangu kwemanheru, upfeke epuroni, undishumire kusvikira ndapedza kudya nokunwa, uye pashure iwewo wozodya hako nokunwa’?
9 Iye angaonga muranda wacho nokuti aita zvinhu zvaakanzi anofanira kuita here?
10 Naizvozvo nemiwo, kana maita zvinhu zvose zvamunenge manzi muite, itii, ‘Tiri varanda pasina.+ Zvataita ndizvo zvataifanira kuita.’”
11 Zvino paaienda kuJerusarema akanga achipfuura nepakati peSamariya neGarireya.+
12 Zvaakanga ava kupinda mune mumwe musha akasangana nevarume gumi vakanga vaine maperembudzi,+ asi vakasimuka vakamira vari kure.
13 Vakashevedzera, vakati: “Jesu, Murayiridzi, tinzwireiwo ngoni!”+
14 Paakavaona akati kwavari: “Endai munozviratidza kuvapristi.”+ Zvino pavakanga vachienda, vakabva vanatswa.+
15 Mumwe wavo, paakaona kuti aporeswa, akadzoka, achikudza+ Mwari nenzwi guru.
16 Akawira pasi nechiso chake patsoka+ dzaJesu, achimuonga; kunze kwaizvozvo, iye akanga ari muSamariya.+
17 Achipindura, Jesu akati: “Hakuna kunatswa vanhu gumi here? Saka, vamwe vapfumbamwe vari kupi?
18 Pashayikwa nomumwe chete adzoka kuzokudza Mwari kunze kwouyu murume worumwe rudzi here?”
19 Akati kwaari: “Simuka uende; kutenda kwako kwakuporesa.”+
20 Asi paakabvunzwa nevaFarisi kuti umambo hwaMwari hwakanga huchiuya rini,+ iye akavapindura, akati: “Umambo hwaMwari hahuuyi huchinyatsocherechedzwa,
21 uye vanhu vanenge vasingati, ‘Onai kuno!’ kana kuti, ‘Uko!’+ Nokuti, tarirai! umambo hwaMwari huri pakati penyu.”+
22 Zvino akati kuvadzidzi: “Mazuva achauya pamuchada kuona rimwe remazuva oMwanakomana womunhu asi hamuzorioni.+
23 Vanhu vachati kwamuri, ‘Onai uko!’ kana kuti, ‘Onai pano!’+ Musabuda kana kuvatevera.+
24 Nokuti semheni,+ nokupenya kwayo, inovhenekera kubva kune rumwe rutivi rwepasi pedenga kusvikira kune rumwe rutivi rwepasi pedenga, ndizvo zvichaita Mwanakomana womunhu.+
25 Zvisinei, anofanira kutanga atambura zvinhu zvizhinji, orambwa nechizvarwa chino.+
26 Zvakare, sezvazvakaita mumazuva aNoa,+ ndizvo zvazvichaitawo mumazuva oMwanakomana womunhu:+
27 vaidya, vainwa, varume vachiroora, vakadzi vachiroorwa, kusvikira pazuva rakapinda Noa muareka, uye mafashamo akasvika, akavaparadza vose.+
28 Saizvozvowo, sezvazvakaita mumazuva aRoti:+ vaidya, vainwa, vaitenga, vaitengesa, vaidyara, uye vaivaka.
29 Asi pazuva rakabuda Roti muSodhoma kwakanaya moto nesarufa zvichibva kudenga zvikavaparadza vose.+
30 Zvichavawo saizvozvo pazuva iroro pacharatidzwa Mwanakomana womunhu.+
31 “Pazuva iroro munhu ari pamusoro peimba asi aine zvinhu zvake zvinotakurika zviri mumba ngaarege kuburuka kuti azvitore, uye saizvozvo munhu ari kumunda, ngaarege kudzokera kuzvinhu zvakasara.
32 Yeukai mudzimai waRoti.+
33 Munhu wose anotsvaka kuchengetedza mweya wake acharasikirwa nawo, asi munhu wose anorasikirwa nawo achauchengetedza uri mupenyu.+
34 Ndinokuudzai kuti, ‘Usiku ihwohwo varume vaviri vachange vari pamubhedha mumwe chete; mumwe achaendwa naye, asi mumwe achasiyiwa.+
35 Pachava nevakadzi vaviri vanenge vachikuya paguyo rimwe chete; mumwe achaendwa naye, asi mumwe achasiyiwa.”+
36 ——
37 Naizvozvo vakamupindura kuti: “Kupi, Ishe?” Iye akati kwavari: “Pane mutumbi,+ ndipo pachaunganawo makondo.”+
Tumirawo vamwe
Tumirawo vamwe
SHANDURO YENYIKA ITSVA YEMAGWARO MATSVENE
Ruka 17
Shona
Verengera Bhaibheri paIndaneti
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Hofisi uye Kuratidzwa Zvinoitwapo
Tinokukoka kuti uzoona zvinoitwa pamahofisi edu uye panzvimbo dzatinodhindira mabhuku. Sarudza nzvimbo yaunoda uye ona nguva yokuratidzwa zvinoitwa ipapo.
Germany
Jehovas Zeugen
Am Steinfels 1
65618 SELTERS
GERMANY
+49 6483-41-0
Kuratidzwa Zvinoitwapo
Muvhuro kusvika Chishanu
8:00 a.m. kusvika 11:00 a.m. uye 1:00 p.m. kusvika 4:00 p.m.
Kunotora maawa maviri
Muchidimbu
Tinoprinda mabhuku anosvika 17 miriyoni uye magazini anosvika 165 miriyoni gore roga roga. Tinotumira mabhuku nemagazini anorema matani 11 000 mumitauro inopfuura 280 gore roga roga munyika dzinopfuura 40.


text:
Gurukota rezvekutakurwa kwezvinhu VaJoram Gumbo vanoti kushandiswa kwenjanji mukutakura zvinhu kunofanirwa kuve kwakaenzana nekushandiswa kunoitwa migwagwa.
VaGumbo vanoti izvi zvinoita kuti njanji nekambani yehurumende yeNational Railways of Zimbabwe zvisasvika pakuparara uyewo migwagwa mikuru yemunyika isakuvare nekuda kwekuve nemotokari huru kana marhori akawanda anotakura zvinhu zvinorema.
Pakaita mufaro mukuru mukurupera kwesvondo rapera pachiteshi cherailway muguta reBulawayo apo VaGumbo vakakumikidza zviri pamutemo ngoro dzezvitima makumi matatu nerimwe ekambanai yeNational Railways of Zimbabwe.
VaGumbo vanoti kunyange hazvo kambani yeNRZ yakatarisana nematambudziko akatarisana nemamwe makambani ehurumende akafanana nekushaya mari yakakwana yekuvandudza mashandiro awo, bazi ravo riri kuedza neparinogona napo kuti rimutsidzire kambani iyi.
VaGumbo vanoti bazi ravo haringade kuti riise mutemo unomanikidza vemabhizmisi kana industry kuti vashandise njanji pakutakura zvinhu zvinorema, asi vati vanotarisira kuti vanhu vawone kuti kuita izvi ndiko kwakakodzera sezvo kunyanya kushandisa migwagwa kuchikonzera kuti migwagwa iyi ikurumidze kuparara uye kuchiwedzera tsaona dzemumigwagwa.
Pakambove nemutauro wekuti hurumende yaizeya nyaya yekuisa mutemo unorambidza kufamba kwakanyanya mumigwagwa yemunyika kwemarori, anoziikanwawo kuti magonyeti, ayo ave kunyanya kushandiswa pari zvino pakutakura zvinhu zvinorema.
Asi VaElias Mudzuri vanove nhengo yekomiti yeparamende inoona nezvekutakurwa kwezvinhu, avo vange varipowo pachiitiko ichi vakaudza Studio 7 kuti hazvibatsire kuve nemitemo inomanikidza vanhu zvekuita nekuti mitemo iyi inogona kutyorwa kana ipi nguva.
VaMudzuri vati zvakakosha kuti vanhu vanotungamira makambani ehurumende vave vanhu vanosarudzwa nekuda kwekuziva basa kwavo uye pasave nekupinzwa kwezvematongerwo enyika mukushanda kwemakambani ehurumende.
Sachigaro weGrain Millers Association of Zimbabwe VaTafadzwa Musarara vakati ngoro dzezvitima zveNRZ idzi dzauya panguva yakanaka apo nhengo dzesangano ravo dziri mushishi rekuunza chibage negorosi munyika.
VaSimbaneuta Mudarikwa vanove nhengo yeparamende yeUzumba variwo mukuru weNatural Stone Company varumbidzawo chiitiko ichi vakati ivo nevamwe vemabhizimisi vakazvipira kushandisa kambani yeNRZ pakutakura zvinhu.
Ngoro idzi dzakagadzirwa nekambani yekuChina yeChina Railway Rolling Stock Corporation nemari inosvika mamiriyoni maviri nezviuru zvipfumbamwe.
Mukuru mukuru weNRZ VaLewis Mukwada vati aka ndekekutanga mukati memakore makumi maviri nemashanu kambani yeNRZ ichikwanisa kutenga midziyo yakadai uye vatiwo chiitiko ichi mucherechedzo wekumutsiridzwa kwekambani iyi.


text:
‘Ivai Nechokwadi Chezvinhu Zvinonyanya Kukosha’
“Muve nechokwadi chokuti zvinhu zvinokosha kupfuura zvimwe ndezvipi.”—VAF. 1:10.
1, 2. Uprofita hupi hwemazuva okupedzisira hunofanira kunge hwakabata pfungwa dzevadzidzi vaJesu, uye nei?
PETRO, Jakobho, Johani naAndreya vainge vava voga naTenzi wavo. Mashoko ainge ambotaurwa naJesu nezvekuparadzwa kwetemberi ainge achivadya mwoyo. (Mako 13:1-4) Saka vakabvunza kuti: “Tiudzei, Zvinhu izvi zvichaitika rini, uye chii chichava chiratidzo chokuvapo kwenyu nechokuguma kwemamiriro ezvinhu epanguva yacho?” (Mat. 24:1-3) Jesu akatanga kuvaudza zvinhu zvaizochinja chaizvo upenyu hwevanhu uyewo zvaizoratidza kuti ainge ava mazuva okupedzisira enyika yakaipa yaSatani. Pane chinhu chimwe chete chinofanira kuva chakanyanya kubata pfungwa dzevadzidzi vaJesu. Ataura zvinhu zvisingafadzi zvakadai sehondo, kushomeka kwezvokudya, uye kuwedzera kwokusateerera mutemo, Jesu akavaudzawo chimwe chinhu chakanaka chaizoratidza kuti ainge ava mazuva okupedzisira. Akati: “Aya mashoko akanaka oumambo achaparidzwa munyika yose inogarwa kuti ave uchapupu kumarudzi ose; uye zvadaro kuguma kuchasvika.”—Mat. 24:7-14.
2 Vadzidzi vaJesu vainge vamboparidza mashoko akanaka oUmambo vaina Kristu. (Ruka 8:1; 9:1, 2) Vanogona kunge vakayeuka kuti akati: “Chokwadi, kukohwa kukuru, asi vashandi vashoma. Naizvozvo kumbirai Tenzi wokukohwa kuti atumire vashandi mukukohwa kwake.” (Ruka 10:2) Asi vaizoparidza sei “munyika yose inogarwa” uye vopa “uchapupu kumarudzi ose”? Vashandi vacho vaizobva kupi? Kudai musi iwoyo wavakanga vakagara naJesu vaikwanisa kuziva zvaizoitika munguva yemberi, chokwadi vaizoshamiswa chaizvo nokuzadziswa kwemashoko iwayo mashoma atinoverenga pana Mateu 24:14!
3. Ruka 21:34 iri kuzadziswa sei mazuva ano, uye tinofanira kuzviongorora sei?
3 Tiri kurarama munguva iri kuzadziswa uprofita hwaJesu. Vanhu vane mamiriyoni vakabatana kuti vaparidze mashoko akanaka oUmambo munyika yose. (Isa. 60:22) Zvisinei, Jesu akaratidza kuti mumazuva ano okupedzisira, vamwe vaizoomerwa nokuramba vakaisa pfungwa pabasa iri. Vaizotsauswa uye ‘vaizoremerwa.’ (Verenga Ruka 21:34.) Tiri kuonawo mashoko iwayo achizadziswa. Vamwe vanhu vaMwari vari kutsauswa. Izvi zvinogona kuonekwa nemabasa avanosarudza, dzidzo yepamusorosoro, pakuunganidza pfuma, uyewo nguva yavanopedzera pamitambo nekuzvivaraidza. Vamwe vari kuneta nemhaka yematambudziko uye kuzvidya mwoyo neupenyu. Zvibvunze kuti: ‘Ini ndiri kuita sei? Zvandinosarudza zvinoratidza kuti ndinonyanya kukoshesei?’
4. (a) Pauro akanyengetera kuti vaKristu vomuFiripi vaitei, uye nei akadaro? (b) Munyaya ino neinotevera tichakurukurei, uye nechinangwa chei?
4 VaKristu vepakutanga vaifanira kushanda nesimba kuti kunamata kurambe kuri pokutanga muupenyu. Muapostora Pauro akaona kuti aifanira kunyengetera kuti vaya vaiva muFiripi vave “nechokwadi chokuti zvinhu zvinokosha kupfuura zvimwe ndezvipi.” (Verenga VaFiripi 1:9-11.) Kufanana nemuapostora Pauro, vakawanda kare ikako ‘vaitonyanya kuratidza ushingi kuti vataure shoko raMwari vasingatyi.’ (VaF. 1:12-14) Vakawanda vedu mazuva ano vanoparidzawo Shoko raMwari noushingi. Kunyange zvakadaro, kufunga zviri kuitwa nesangano raJehovha kungatibatsira here kuwedzera kuisa pfungwa pabasa rinokosha chaizvo rokuparidza? Chokwadi kunogona kutibatsira! Munyaya ino, ngatifungisisei urongwa hwakaitwa naJehovha kuti Mateu 24:14 izadziswe. Sangano rake rinonyanya kukoshesa chii, uye kuziva izvozvo kungatikurudzira sei isu nemhuri dzedu? Munyaya inotevera tichakurukura zvingatibatsira kutsungirira uye kuramba tichifambirana nesangano raJehovha.
CHIKAMU CHESANGANO RAJEHOVHA CHOKUDENGA CHIRI KUFAMBA
5, 6. (a) Nei Jehovha akaratidza vashumiri vake zvakaita chikamu chesangano rake chokudenga? (b) Ezekieri akaonei pane zvaakaratidzwa?
5 Jehovha ane zvakawanda zvaasina kuita kuti zvinyorwe muShoko rake Bhaibheri. Somuenzaniso, haana kutipa udzamu hwokushanda kunoita uropi kana kushanda kunoita zvinhu zvose zvakasikwa, kunyange zvazvo taizonakidzwa chaizvo nokuziva mashoko iwayo! Asi, Jehovha akatipa mashoko atinoda kuti tinzwisise zvinangwa zvake uye kuti tirarame maererano nazvo. (2 Tim. 3:16, 17) Zvinofadza chaizvo kuti Bhaibheri rinotipa nzwisa yemamiriro akaita chikamu chesangano raJehovha chokudenga! Tinofara chaizvo patinoverenga tsanangudzo dzeurongwa hwaJehovha hwezvinhu kudenga dzakanyorwa naIsaya, Ezekieri, uye Dhanieri uye zvakataurwa naJohani muna Zvakazarurwa. (Isa. 6:1-4; Ezek. 1:4-14, 22-24; Dhan. 7:9-14; Zvak. 4:1-11) Zvinoita sokuti Jehovha akaita kuti tikwanise kudongorera kudenga kuti tione zvakwakaita. Nei akatiudza mashoko aya?
6 Jehovha aida kuti tisambokanganwa kuti tiri chikamu chesangano rake riri kudenga nepanyika. Pane zvakawanda zviri kuitwa zvatisingaoni pakutsigira zvinangwa zvaJehovha. Somuenzaniso, Ezekieri akaratidzwa chikamu chesangano raJehovha chokudenga chinomirirwa nengoro huru yokudenga. Ngoro iyi yaimhanya chaizvo uye yaigona kuchinja kwayainge yakananga ipapo ipapo. (Ezek. 1:15-21) Ngoro yacho yaifamba daro rakareba chaizvo nokungotenderera kamwe chete kwemavhiri ayo. Ezekieri akaratidzwawo zvishoma nezveainge akagara pangoro iyoyo. Akati: “Ndakaona chimwe chinhu chakanga chakaita sokupenya kwechinhu chakagadzirwa nendarama nesirivha, chakaita somoto mukati macho mose . . . Kwakanga kwakaita sokubwinya kwaJehovha.” (Ezek. 1:25-28) Chokwadi Ezekieri anofanira kunge akashamiswa chaizvo nezvaakaratidzwa! Akaona kuti Jehovha ndiye ari kutungamirira sangano rake rose, achishandisa mudzimu wake mutsvene. Zvechokwadi mafambiro engoro iyoyo anoratidza mashandiro anoshamisa echikamu chesangano raJehovha chokudenga!
7. Zvakaratidzwa Dhanieri zvinoita sei kuti tive nechivimbo?
7 Dhanieri ane zvaakaonawo zvinoita kuti tive nechivimbo. Akaratidzwa Jehovha, “Akakwegura Pamazuva,” akagara pachigaro choumambo chine mirazvo yemoto. Chigaro choumambo chacho chaiva nemavhiri. (Dhan. 7:9) Jehovha aida kuti Dhanieri aone kuti sangano rake riri kufamba, richizadzisa chinangwa chake. Dhanieri akaonawo “mumwe munhu akafanana nomwanakomana womunhu,” Jesu, achipiwa masimba okutarisira chikamu chepanyika chesangano raJehovha. Utongi hwakazonaka hwaKristu hahusi hwemakore mashomanana chete. Asi, “ushe hwake ushe hunogara nokusingagumi, husingazopfuuri, uye umambo hwake ndohuya husingazoparadzwi.” (Dhan. 7:13, 14) Izvozvo zvinoita kuti tivimbe naJehovha uye tizive zvaari kuita. Akapa “ushe nokukudzwa noumambo” kuMwanakomana wake, Jesu, waakaona kuti anonyatsokwanisa. Jehovha anovimba neMwanakomana wake. Saka tinogonawo kuvimba neutungamiriri hwaJesu.
8. Zvakaratidzwa Ezekieri uye Isaya naJehovha zvakaita kuti vanzwe sei, uye zvinofanira kuita kuti tinzwewo sei?
8 Zvakaratidzwa vashumiri vaMwari nezvechikamu chesangano raJehovha chokudenga zvinofanira kuita kuti tinzwe sei? Chokwadi tinoshamiswa uye tinonzwa taninipiswa nezviri kuitwa naJehovha sezvakaita Ezekieri. (Ezek. 1:28) Kufungisisa nezvesangano raJehovha kunoita kuti tive nechido chokuita basa sezvakaita Isaya. Pakamuka mukana wokuti audze vamwe zvaiitwa naJehovha, haana kumbozeza kuushandisa. (Verenga Isaya 6:5, 8.) Isaya aivimba kuti Jehovha aizomubatsira kuti akunde zvipingamupinyi zvose. Saka, iyi nzwisa yechikamu chatisingaoni chesangano raJehovha inoitawo kuti tishamiswe uye tikurudzirwe kuita zvakawanda. Chokwadi tinokurudzirwa chaizvo patinofunga nezvechikamu chesangano ichocho chiri kuramba chichifamba uye chakabatikana nokuzadzisa zvinangwa zvaJehovha!
CHIKAMU CHESANGANO RAJEHOVHA CHEPANYIKA
9, 10. Nei chikamu chesangano raJehovha chepanyika chichidiwa?
9 Achishandisa Mwanakomana wake, Jehovha akaita kuti panyika pave nechikamu chesangano chinoshanda chakabatana nechokudenga. Nei chikamu ichocho chepanyika chichidiwa pakuzadzisa basa rinotsanangurwa pana Mateu 24:14? Funga zvikonzero zvitatu.
10 Kutanga, Jesu akataura kuti basa iri rokuparidza raizoitwa nevadzidzi vake “kusvikira kurutivi ruri kure kwazvo rwenyika.” (Mab. 1:8) Chechipiri, paizodiwa urongwa hwokuti vaya vaizoita basa iri vapiwe zvokudya zvokunamata uye vatsigirwe. (Joh. 21:15-17) Chechitatu, paizofanira kuitwa urongwa hwokuti vaparidzi vemashoko akanaka vaungane vachinamata Jehovha uye vadzidziswe kuita basa racho. (VaH. 10:24, 25) Zvose izvi zvaisazongoitika zvoga. Kuti vateveri vaKristu vabudirire, basa racho raizofanira kunyatsorongwa.
11. Tinoratidza sei kuti tinotsigira urongwa hunoitwa nesangano raJehovha?
11 Tinoratidza sei kuti tinotsigira urongwa hunoitwa nesangano raJehovha? Imwe nzira inokosha ndeyokugara tichivimba nevaya vakagadzwa naJehovha naJesu kuti vatungamirire basa redu rokuparidza. Vaya vari kutitungamirira vaigona kunge vachiitawo zvimwe zvinhu zvakawanda zviri munyika, asi havasi kudaro. Ngationei kuti chikamu chesangano raJehovha chepanyika chave chakaisa pfungwa pachii.
KUISA PFUNGWA ‘PAZVINHU ZVINONYANYA KUKOSHA’
12, 13. Vakuru vechiKristu vanoita sei mabasa avo, uye nei izvozvo zvichikukurudzira?
12 Vakuru vechiKristu vagara nebasa vari munyika yose vakagadzwa kuti varonge uye vaite kuti basa rokuparidza Umambo rikurumidze kuitwa munyika dzavanogara. Hama idzi padzinosarudza zvokuita, dzinotsvaga mazano muShoko raMwari dzichiriita ‘rambi retsoka dzavo panzira yavo’ uye dzinonyengetera nemwoyo wose kuti dzitungamirirwe naJehovha.—Pis. 119:105; Mat. 7:7, 8.
13 Vakuru vechiKristu vanotungamirira basa rokuparidza mazuva ano vakazvipira “paushumiri hweshoko” sezvaiitwa nevaitungamirira ungano yepakutanga. (Mab. 6:4) Vanofara chaizvo nekufambira mberi kuri kuita basa rokuparidza mashoko akanaka munyika dzavo uye munyika yose. (Mab. 21:19, 20) Havadzike mitemo yakawanda-wanda. Asi vanoita zvinotaura Magwaro uye vanobvuma kutungamirirwa nemudzimu mutsvene waMwari pavanenge vachironga zvinoita kuti basa rokuparidza rienderere mberi. (Verenga Mabasa 15:28.) Hama idzi padzinoita izvozvo dzinoratidza muenzaniso wakanaka kune vose vari muungano dzekwavanogara.—VaEf. 4:11, 12.
14, 15. (a) Urongwa hupi huripo hwokutsigira basa rokuparidza munyika yose? (b) Unonzwa sei nezvauri kuita pakutsigira basa rokuparidza Umambo?
14 Pane zvakawanda zvatisingaoni zvinoitwa nehama dzedu pakunyora mabhuku, zvinoshandiswa pamisangano nemagungano. Kune vashanduri vane zviuru vanoshanda nesimba chaizvo kushandura zvinhu izvi mumitauro inenge 600 kuitira kuti vakawanda vadzidze “zvinhu zvikuru zvaMwari” mumitauro yavo. (Mab. 2:7-11) Hama nehanzvadzi dzechiduku dzinoshanda pakudhinda uye kubhainda mabhuku edu nemichina yepamusorosoro. Mabhuku aya anobva aendeswa kuungano, dzimwe dzacho dziri kure chaizvo.
15 Pane zvakawanda zvakarongwa kuitira kuti tiise pfungwa pakuparidza mashoko akanaka muungano dzedu. Somuenzaniso, vakawanda vanozvipira kubatsira pakuvaka Dzimba dzoUmambo nedzemagungano, kubatsira vanenge vawirwa nenjodzi kana kuti nourwere hunoda kukurumidzirwa, kuronga magungano uye kudzidzisa zvikoro zvesangano. Aya anongova mabasa mashoma atisingaoni paanoitwa. Chinangwa chemabasa ose aya ndechei? Ndechokuita kuti mashoko akanaka aparidzwe, kusimbisa pakunamata vaya vanoita basa iri, uye kufambisira mberi kunamata kwechokwadi. Chokwadi chikamu chesangano raJehovha chepanyika chave chakaisa pfungwa pazvinhu zvinonyanya kukosha!
TEVEDZERA MUENZANISO WESANGANO RAJEHOVHA
16. Chii chamunogona kudzidza nezvacho muri moga kana kuti nemhuri dzenyu?
16 Tinombowana nguva yokufungisisa zvave zvichiitwa nesangano raJehovha here? Vamwe vakasarudza kutsvakurudza uye kufungisisa nyaya idzi pamanheru okunamata kwemhuri kana kuti pavanodzidza vari voga. Tinogona kunakidzwa nokudzidza zvakaonekwa naIsaya, Ezekieri, Dhanieri, uye Johani. Bhuku rinonzi Zvapupu zvaJehovha—Vazivisi voUmambo hwaMwari uye mamwe mabhuku kana kuti maDVD anowanika mumutauro wenyu anotaura zvinonakidza chaizvo nezvesangano.
17, 18. (a) Nyaya ino yakubatsira sei? (b) Tinofanira kufunga mibvunzo ipi?
17 Kufungisisa zviri kuitwa naJehovha achishandisa sangano rake kwakatinakira. Pamwe chete nesangano iri rakazonaka, dai tikatsunga kuramba takaisa pfungwa dzedu pazvinhu zvinonyanya kukosha. Kuita izvozvo kuchatisimbisa kuti titsidze mumwoyo medu sezvakaita Pauro, akanyora kuti: “Zvatiine ushumiri uhwu maererano nengoni dzatakaratidzwa, hatineti.” (2 VaK. 4:1) Akakurudzirawo vaaishanda navo kuti: “Tisarega kuita zvakanaka, nokuti mumwaka wakakodzera tichakohwa kana tisinganeti.”—VaG. 6:9.
18 Somunhu oga kana semhuri, pane zvatinofanira kugadzirisa here kuti tive nechokwadi chezvinhu zvinonyanya kukosha pane zvatinoita zuva nezuva? Tinogona here kuita kuti upenyu hwedu husava netwakawanda-wanda kana kuti tisatsauswe kuitira kuti tinyatsoita basa rokuparidza rinokosha kupfuura mamwe ose? Munyaya inotevera tichakurukura zvinhu zvishanu zvichatibatsira kuramba tichifambirana nesangano raJehovha.


text:
Ungada here kuverenga nyaya ino mumutauro we%%?
Bhaibheri repaIndaneti | SHANDURO YENYIKA ITSVA YEMAGWARO MATSVENE
Ungada here kuverenga nyaya ino mumutauro we%%?
4 Zvino Jehovha akataura naMosesi, achiti:
2 “Taura nevanakomana vaIsraeri, uchiti, ‘Kana mweya+ ukatadza nokusaziva+ pazvinhu chero zvipi zvazvo zvinorayirwa naJehovha kuti hazvifaniri kuitwa, munhu wacho akaita chimwe chazvo:
3 “‘Kana mupristi, iye muzodziwa,+ akatadza+ zvokuti anoita kuti vanhu vave nemhosva, anofanira kubva auya kuna Jehovha nenzombe duku yakanaka kuti ive chinopiwa chechivi nokuda kwechivi chake+ chaakaita.
4 Anofanira kuuya nenzombe yacho duku kusuo retende rokusanganira+ pamberi paJehovha, oisa ruoko rwake pamusoro wenzombe yacho,+ ourayira nzombe yacho pamberi paJehovha.
5 Mupristi, iye muzodziwa,+ anofanira kutora rimwe ropa renzombe yacho, opinda naro mutende rokusanganira;
6 uye mupristi anofanira kunyika munwe+ wake muropa racho, osasa rimwe ropa racho kanomwe+ pamberi paJehovha, pamberi peketeni renzvimbo tsvene.
7 Mupristi anofanira kuisa rimwe ropa racho panyanga+ dzeatari yerusenzi inonhuhwirira pamberi paJehovha, iri mutende rokusanganira, uye rimwe ropa rose renzombe ngaaridururire muzasi+ meatari yechinopiwa chinopiswa, iri pasuo retende rokusanganira.
8 “‘Asi ngaabvise mafuta ose enzombe yechinopiwa chechivi pairi, mafuta anofukidza ura, iwo mafuta ose ari paura hwacho,+
9 neitsvo mbiri nemafuta ari padziri, aya ari muhudyu. Asi manda iri pachiropa, ngaaibvise pamwe chete neitsvo dzacho.+
10 Zvichava zvakafanana nezvinobviswa panzombe yechibayiro chokugoverana.+ Mupristi anofanira kuita kuti zvipfungaire pamusoro peatari yechinopiwa chinopiswa.+
11 “‘Asi dehwe renzombe yacho nenyama yayo yose pamwe chete nomusoro wayo nemazondo ayo noura hwayo nendove yayo,+
12 anofanira kuita kuti nzombe yacho yose ibudiswe kunze kwomusasa+ kunzvimbo yakachena kunodururirwa madota ane mafuta,+ uye anofanira kuipisira pahuni dziri pamoto.+ Ngaipisirwe kunodururirwa madota ane mafuta.
13 “‘Zvino kana ungano yose yaIsraeri ikakanganisa,+ uye ungano yacho isina kuziva kuti vakaita chimwe chezvinhu zvose zvinorayirwa naJehovha kuti zvirege kuitwa, vakava nemhosva,+
14 chivi chavakaitira chimwe chezvinhu izvi chikazivikanwa,+ ungano inofanira kubva yauya nenzombe duku kuti ive chinopiwa chechivi uye inofanira kuuya nayo pamberi petende rokusanganira.
15 Varume vakuru veungano vanofanira kuisa maoko avo pamusoro wenzombe+ yacho pamberi paJehovha, uye nzombe yacho inofanira kuurayirwa pamberi paJehovha.
16 “‘Zvino mupristi, iye muzodziwa,+ anofanira kuuya nerimwe ropa renzombe yacho mutende rokusanganira.+
17 Mupristi anofanira kunyika munwe wake murimwe ropa racho, orisasa kanomwe pamberi paJehovha, pamberi peketeni.+
18 Ngaaise rimwe ropa racho panyanga dzeatari+ iri pamberi paJehovha, iri mutende rokusanganira; uye ngaadurure rimwe ropa rose muzasi meatari yechinopiwa chinopiswa,+ iri pasuo retende rokusanganira.
19 Ngaabvise mafuta ayo ose ari pairi, aite kuti apfungaire paatari.+
20 Anofanira kuitira nzombe yacho sezvaakaitira imwe nzombe yechinopiwa chechivi. Ndizvo zvaachaiitira; uye mupristi anofanira kuvayananisira,+ vakanganwirwe.
21 Anofanira kubudisa nzombe yacho kunze kwomusasa uye anofanira kuipisa, sokupisa kwaakaita nzombe yokutanga.+ Icho chinhu chinopiwa chechivi nokuda kweungano.+
22 “‘Kana jinda+ rikatadza, rikaita chimwe chezvinhu zvose zvinorayirwa naJehovha Mwari waro kuti hazvifaniri kuitwa,+ asi risingaiti nemaune, rikava nemhosva,
23 kana kuti rikaziviswa nezvechivi charo charakatadzira murayiro,+ rinofanira kuuya nembudzana hono+ yakanaka kuti ive chinopiwa charo.
24 Rinofanira kuisa ruoko rwaro pamusoro+ wembudzi yacho duku, roiurayira munzvimbo inowanzourayirwa chinopiwa chinopiswa pamberi paJehovha.+ Icho chinhu chinopiwa chechivi.+
25 Mupristi anofanira kutora rimwe ropa rechinopiwa chechivi nomunwe wake, oriisa panyanga+ dzeatari yechinopiwa chinopiswa, odururira rimwe ropa racho rose muzasi meatari yechinopiwa chinopiswa.
26 Ngaaite kuti mafuta acho ose apfungaire paatari sezvaanoita nemafuta echibayiro chokugoverana;+ uye mupristi anofanira kuriyananisira chivi charo,+ rikanganwirwe.
27 “‘Zvino kana mweya upi zvawo wevanhu vomunyika ino ukatadza, munhu wacho asingaiti nemaune nokuita kwake chimwe chezvinhu zvinorayirwa naJehovha kuti hazvifaniri kuitwa, ova nemhosva,+
28 kana kuti akaziviswa nezvechivi chake chaakaita, anofanira kuuya nembudzana hadzi+ yakanaka nokuda kwechivi chake chaakaita.
29 Anofanira kuisa ruoko rwake pamusoro+ wechinopiwa chechivi, aurayire chinopiwa chechivi munzvimbo imwe chete iyoyo inourayirwa chinopiwa chinopiswa.+
30 Mupristi anofanira kutora rimwe ropa rayo nomunwe wake, ariise panyanga+ dzeatari yechinopiwa chinopiswa, uye adururire rimwe ropa racho rose muzasi meatari.+
31 Ngaabvise mafuta ayo ose,+ sokubviswa kunoitwa mafuta echibayiro chokugoverana;+ uye mupristi anofanira kuita kuti apfungaire paatari kuti ave kunhuhwirira kwakanaka kunoitirwa Jehovha;+ uye mupristi anofanira kumuyananisira, akanganwirwe.+
32 “‘Asi kana akauya negwayana+ kuti rive chinopiwa chake chechinopiwa chechivi, ngaauye negwayana gadzi rakanaka.+
33 Anofanira kuisa ruoko rwake pamusoro wechinopiwa chechivi, oriurayira munzvimbo inowanzourayirwa chinopiwa chinopiswa kuti rive chinopiwa chechivi.+
34 Mupristi anofanira kutora rimwe ropa rechinopiwa chechivi nomunwe wake ariise panyanga dzeatari yechinopiwa chinopiswa,+ uye ngaadururire rimwe ropa racho rose muzasi meatari.
35 Ngaabvise mafuta aro ose sokubviswa kunowanzoitwa mafuta egondohwe duku rechibayiro chokugoverana, uye mupristi anofanira kuita kuti zvipfungaire paatari pamusoro pezvinopiwa zvaJehovha zvinopiswa nomoto;+ mupristi anofanira kumuyananisira+ chivi chake chaakaita, akanganwirwe.+
Tumirawo vamwe
Tumirawo vamwe
SHANDURO YENYIKA ITSVA YEMAGWARO MATSVENE
Revhitiko 4
Shona
Verengera Bhaibheri paIndaneti
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Nguva dzose paunenge uine SEO kambani pane imwe purojekiti iwe unofanirwa kunge uri kutarisa maitiro avo ehutano zvikurukuru ane chokuita nemhando dzemafu. Huru tsvuku SEO inongoshanda chete inounza nezvekutsika kwakaderera kuSeO campaign yako munguva refu.
Igor Gamanenko, Mutungamiri Wekubudirira Kwevatereji Semalt , anotsanangura munyaya ino 8 maitiro evanhu vemavara madzimai avo vatengi vanofanira kugara nguva dzose kubva:
1. Chisungo Chakanaka
Inosanganisira kushandisa shanduro kuti iwane mhando dzakasiyana-siyana dzepakutanga. Izvi zvinogoneka kuburikidza nekushandura mazwi nemazwi avo ekufananidza mukati menyaya yacho. Izvo software inovimbisa toni yezvinyorwa zvingaratidzika sezvakanaka pakutanga kutarisa. Zvisinei, nyaya idzi dzakawanda zvikuru uye dzisina kukosha. Vanowanzoendesa kune zvikwereti zvakakura pa injini dzinotsvaga . Nyaya yekufuratira ichaita kuti webhusaiti yako ibvumirwe zvakanaka kuti isataure nezvisingabvumirwi kutsvaga injini.
2. Kudzingwa Zvakaderera Mazano Akawanikwa
Kuongorora webhusaiti kunonyanya kuongororwa hutano huripo hwewebsite yako uye huchiwedzerawo kushaya simba kunogona kukonzera kuderedza injini yekutsvaga. Nzvimbo yepaIndaneti ichagara iine kusawirirana kunyanya pashure pokugadzirisa zvakare. Kurasika kukosha kwehutano hwewebhuku hwekutsvaga kwekutsvaga muhupfumi huzhinji munguva yakareba sezvo zvishoma zvayo zvisingakwanisi kuongororwa pasina chekuongorora.
3. Zvinyorwa Zvinyorwa
Kuiswa kwenyaya kunofanira kuitika nguva dzose munzvimbo inodzorwa. Izvo 'zviri nani zviri nani' nheyo inofanira kubudiswa kunze kwehwindo kuti urege kudzikisa-pari spam directory zvinyorwa zvinokuvadza kukuvadza web rankings .
4. IGoogle Haingatori Mentality
Dzimwe nguva SEO makambani anoderedza simba rekutsvaga kutsvaga injini dzakadai seGoogle. The tech giant ine vane injini yakawanda uye zvirongwa zvokufananidza mhando dzose dzemaoko emhando dzemauto SEO tactics, uye vatengesi vemadhora ebhadharo vanobhadhara kana vaoneka inodhura. Imwe webhusaiti inogona kukanganiswa kana kuongororwa pakarepo.
5. Izvo Zvose Nezvokutanga Kutarisa
Vatengesi veSeO vanofungidzirwa zvikuru nezvakaitwa. Kunyange zvazvo zvikwangwani izvi zvakakosha SEO chikamu, mugumo wekupedzisira inofanira kuramba uchienderera mberi nekushandura kwehutachiona mukutengesa. SEO inodyara, uye inofanira kuunza kudzokera kune bhizinesi, saka, vatengesi vanofanira kuisa mazano ekukosha kwemashoko.
6. Chikamu chakatendwa
Makambani mazhinji akawira pasi peizvi. Pane chinangwa chekutora SEO makambani emabasa uye kubhadhara kana zvakagadziriswa zvigadziriswa. Kunyange zvakadaro, paunogona kuwira pasi kune-pasi-value keywords iyo isingounisi misika inotarisirwa kune webhusaiti yako. Makambani akadaro anotsvaga webhusaiti yako nekutsvaga mazita.
7. Kutenga Zvinyorwa Zvisina Kukwana
Hazvidikanwi kutenga zviduku uye zvichida pasi-kukosha nyaya paIndaneti apo iwe unogona kunyorera zviri nani zvinyorwa iwe pachako. Yeuka zvakagadziriswa ndeye mambo, uye iwe unoda kuvaka bhenekeri yako neyakarurama uye yehuwandu hwehutano. Nyora zviripo iwe pachako kana kuti upedze unyanzvi uyo anogona kubudisa zvakagadzirwa nehuwandu.
8. Doorway Mapeji
Mapeji emigwagwa anobvumira mawebhusayithi kuti agadzirise peji rimwe nerimwe rine mutsara unotsanangurwa. Iyi mikova inotungamira vashandisi ku webmasiti yewebsite huru uye ine simba rinogumbura kune vashandisi vewebhu. Kunyanya zvakadaro, ivo vane zvinyorwa zvakaderera, uye Google inowana mapeji emasuo ekunyengera pane zvishoma. Kushandisa zvakanyanya nzira iyi kunotungamirira kuderedza nzvimbo uye kunyange kutongwa.


text:
— ‘Hameno chinondigara’
— ‘Mwana andinetsa uyu’
Kingstone Mapupu —
MUKOMANA jaya wekwaMusana, kuBindura anoti haatomboziva chinomugara — zvichida ishavi — zvekusvika pakudanana nedhongi, iro raanopengesana naro murudo, achiita rekupfekera makondomu sezvinonzi imhandara.
Muchinda wemubhuku rekwaSikero, kwaSadunhu Chikosha uyu anototenga makondomu muzvitoro zviri pedyo nemusha wavo paMusiiwa, ayo aanoshandisa pakushinha nerimwe remadhongi asekeru vake.
Masvondo maviri adarika, jaya iri, Takudzwa Tandi (21) akawanikidzwa mambakwedza — kuma3 dzekunze kwoyedza — achishinha nedhongi iri mudanga, akatopfeka kondomu.
Takudzwa anobvuma kuti anopisa rudo nedhongi, tsika yaanoti haazive kuti chii chinomudariso.
“Ichokwadi, ndakazviita. Ndakabatwa ndichishinha nedhongi rasekuru.
“Kwaive kuma3 dzekuseni, hameno kuti muridzi waro akazviziva sei, ndakazongoona asvika ini ndiri pakati . . .
“Asi zvinotondinetsawo, kuti chii chinondiita kuti ndidaro. Kubva pandakabatwa, ndave kutoenda kuchechi. Pandakawanikidzwa ndaive ndisina kudhakwa, handinwe doro,” Takudzwa anoudza Kwayedza.
Onai vhidhiyo iyi:
Kana amai vaTakudzwa, Mai Evis Motsi (53), vanoti zvinoitwa nemwana wavo mumwe chete bedzi uyu zvatovatenderedza musoro.
“Munoda kuti ndiitewo sei nhai veduwee? Dai zvangu ndisina kuzvara mwana uyu zvaive nani, maiweee kani, amaaai!” vakadaro amai ava vachibongomora kuchema nezwi rainge remunhu afirwa apo vakasvikirwa neKwayedza vari mubindu ravo remuriwo, ndokubvunzwa nezve katsika kemwanakomana wavo kekudanana nedhongi achisiya vasikana. Takudzwa anoti musi waazobatikidzwa achishereketa nedhongi uyu, ainge ashaya musikana wake, uyo waakangodoma saLisa.
Kana dai zvazvo mukomana uyu achiti aka ndekekutanga kuzviita, vari kuziva nezvenyaya iyi vane fungidziro yekuti katsika kake — anogona kunge agara achizviita.
VaSilas Madhudhu Dongo (37), avo vanogara mumusha mumwe chete naTakudzwa, ndivo muridzi wedhongi gadzi iri uye ndivo vakabatikidza muzukuru wavo uyu achiita mashura aya. Takudzwa akagumira chikoro muForm 1 mushure mekushairwa mari.
Musi waazobatikdzwa, anonzi ainge akasunga chipfuyo ichi mbiradzakondo, akaripunzira pasi. Kondomu raakashandisa rakawanikwa nemuridzi wedhongi, zvose neveruzhinji.
Vachitaura neKwayedza, VaDongo vanoti musi uyu vakamuka kunze kwave kuedza apo vaida kupfura zizi raivaitira ruzha richichema mumiti iri pamusha pavo — asi ndokuzosangana nezvakakura kudarika zvavaida.
“Ndakamuka ndiine rekeni ndichida kupfura zizi raitinyaudza. Ndadzinga zizi iri, ndakaenda muchimbuzi ndokubva ndabudamo apo ndakazoona Takudzwa achishereketa nedhongi rangu. Kwaiva nemwedzi izvo zvakaita kuti ndimuzive,” vanodaro. Vanoti Takudzwa akamboedza kutiza apo akaziva kuti abatikidzwa. “Ndakamusikiza nerekeni apo akazozhamba achiti, ‘Sekuru ndiregerereiwo’,” vanodaro VaDongo. Vanoti panzvimbo yaaiva nedhongi iri, vakazowana kondomu raive rashandiswa.
VaDongo vanotizve vakazoenda kunomutsa muvakidzani wavo, VaPartison Chigande, avo vavakazivisa nezvenyaya iyi. “Takaenda tose tikanoona panzvimbo yaiva nedhongi rangu ndokuzonomutsawo vamwe sekuru vemukomana uyu, VaAmos Motsi, avo vakatiudza kuti tiende kuna amai vake,” vanodaro.
Vanoti vakanosvika kuna amai vaTakudzwa vakavazivisa nezvechiitiko ichi ndokuzodarikira kwasabhuku wemusha, VaElias Sikhala.
“Sabhuku vakatiti tiende kwaSadunhu Chikosha, izvo takaita. Sadunhu vakati pamutemo wechivanhu, mukomana uyu aifanirwa kubhadhara mombe yekusvibisa dunhu nemakunakuna asi ndokutiti tipfuurire nenyaya iyi kwaMambo Musana. “Zvisinei, vakazotiti chidzokerai munotaurirana apo takazowirirana kuti andikanyire zvidhinha 15 000 sechirango pakushereketa kwaakaita nedhongi rangu. Takazomunzwira tsitsi ndokumuti achingochera ivhu rekukanya zvidhinha bedzi, iro ndichakanya ndoga,” vanodaro VaDongo.
Vanoti vakanzwira tsitsi Takudzwa nekuda kwaamai vake avo vanorwara uye kumba kwavo vanorarama zvekutamburira. Vanotizve pavakataura nemukomana uyu nezvenyaya iyi, akavaudzwa kuti haazive kuti zvakafamba sei sezvo akazongoerekana ave kuzviita.
“Takudzwa aibva kwaMusiiwa nevamwe vakomana vatatu vemumusha muno apo vakapesana, iye ndipo paakazowana mukana wekunosunga dhongi rangu rinonzi Kamoto ndokuita zvaaida naro.”
VaDongo vanoti pavakatevera mukomana uyu kumba kwavo, akamboda kuramba nyaya iyi asi ndokuzobvuma apo shangu yaaiva akapfeka yakamutengesa.
VaDongo vanoti vakambofunga pfungwa yekuti varamwe dhongi iri voriendesa kumba kwanaTakudzwa se “muroora” weko vozotengerwa rimwe, asi vakaona zvisingaite sezvo vari sekuru kumhuri iyi.
Pakasvikirwa amai vaTakudzwa neKwayedza vari kubindu svondo rapera, vakaridza mhere apo vaibvunzwa nyaya iyi vachiti vatori venhau vaifanirwa kutsvaga iye muchinda uyu mbune.
“Ko ini ndadiiko wamuri kutora mifananidzo? Kuonekwa nyika yose here nenyaya yakadai? Ndiri nherera zvakare ndinorwara, amai kani amaaai! Andinetsa mwana uyu, dai zvangu ndisina kubereka,” vanodaro vachizhamba kuchema.
Vanoti vanhu vemunharaunda mavo vave kuvatsvinyira vachivati vamwene vedhongi.
“Ndiye mwana wangu chete iyeyu handina mumwe. Akakura asina misikanzwa, handizive kuti zvakabva nepi izvi. Ichokwadi kuti akashinha nedhongi rasekuru. Ini ndakasiyana nababa vake vanogara kumusha kwavo kwaMashambanhaka, kwaTandi saka ndini ndinogara naye,” vanodaro apo vainge vamira kuchema.
Takudzwa, uyo wavanoti haanwe doro kana kutora zvimwe zvinodhaka, vanoti havazive kuti chii chamupinda.
“Baba vake VaBigson Tandi ndakavazivisa nezvenyaya iyi vakati ndizvionere,” vanodaro Mai Motsi.
Vanoti havana musikana wake wavanoziva munzvimbo iyi. “Baba vake havadi kumuona, vakambomurova akadzoka aine mavanga kumusana nguva yakadarika,” vanodaro.
Pakashanyirwa dunhu iri, Takudzwa akawanikwa asipo uye paakazoziva kuti aitsvagwa nevatori venhau, akabva anohwanda kubindu kwavo uko akazowanikwa neKwayedza husiku.
“Ichokwadi ndakawanikidzwa ndichiita bonde nedhongi raSekuru Madhudhu, kuma3 kunze kwave kuedza. Ndinongoti mweya yakaipa nekuti handizive zvaiitika kwandiri panguva iyi,” anodaro mukomana uyu.
Anoenderera mberi achiti: “Ichokwadi kuti ndaiva nekondomu randakabva naro kwaMusiiwa uko ndakaritenga. Ndakarara naro dhongi iri ndakaripfeka.”
Takudzwa anoti anopfeka kondomu nekuti anoda kuzvidzivirira kubva kuzvirwere zvepabonde zvingangowanikwa muzvipfuyo zvakaita semadhongi.
“Kondomu ndakaritenga kwaMusiiwa uko ndaida kuona musikana wangu Lisa, uyo ndakashaya,” anodaro.
Takudzwa anoti haasi kukwanisa kufamba akasununguka munharaunda yavo nekuda kwenyadzi uye ane fungidziro yekuti musikana wake ava kuziva nezvenyaya iyi.
“Ndakabhadhara mhosva yangu nekuchera ivhu rezvidhinha kwaSekuru Madhudhu. Asi ndinoda kubatsirwa pamaitiro aya nemaporofita kana n’anga nekuti handizive kuti zvinondifambirawo sei. Kuita semunhu anenge akasvikirwa uye sabhuku naSekuru Madhudhu vakati nyaya iyi yapera.
“Kuna amai vangu, ndinokumbira ruregerero, munhu ava kutorwara nekuda kwenyaya iyi,” anodaro Takudzwa. Sadunhu Chikosha — VaElisha Chidziva (64) — vanoti nyaya iyi yakasvika mudare ravo ndokuti sabhuku wemusha uyu nevanhu vake vapfuurire nayo kwaMambo Musana.
“Ini handibate mhosva dzezvipini nemakunakuna, dzinoenda kwamambo uko ndakati vaende. Kana vakataurirana voga hazviite, mukomana uyu akasvibisa dunhu saka anofanirwa kuripa mombe kwaMambo Musana,” vanodaro.
Vanoenderera mberi vachiti: “Asi mukomana uyu haanyare. KwaMusiiwa uko ukabhadhara $1 kupfambi unokwanisa kusasana nayo. Shuwa here kupedzera shungu kudhongi? Mwana anyadzisa uyu, iyi inyaya yechipiri muno sezvo yakamboitika kuShamva uko munhu wacho akaripiswa mombe,” vanodaro Sadunhu Chikosha.
Vanoti mukomana uyu anogona kunge akabvira kare achiita izvi. Mutauriri wemapurisa kudunhu reMashonaland Central, Assistant Inspector Petros Masikati, vanoti imhosva munhu kushinha nemhuka, nekudaro nyaya iyi inofanirwa kumhan’arwa kumapurisa, mukomana uyu osungwa kuti aendeswe kumatare edzimhosva.
Madzibaba Steven Mugariri vechechi yeJohane Masowe Zambuko yekuChitungwiza vanoti pane mweya wakaipa wakagara Takudzwa, uyo wavanoti vakazvipira kubatsira pachena.


text:
Muchaneta Chimuka —
VADZIDZI vanenge vapedza zvidzidzo zvekurima kumakoreji akasiyana munyika vokurudzirwa kuti vashandise ruzivo rwavo mukusimudzira mabasa ekurima.
Kurudziro iyi yakapihwa naVaIvan Craig, vanove mukuru anoona nezvekutengesa (director sales and marketing) kukambani inouchika mbeu yeAgriSeeds, svondo rapera apo vaive muenzi anoremekedzwa paChibhero College of Agriculture pakupedza kwevadzidzi 64 zvidzidzo zvekurima.
“Tinokurudzira varimi, zvikuru avo vachangopedza zvidzidzo zvavo kuti vashandise nzira yekurima yemasutso (conservation farming) kuti vawane goho guru. Hurumende ine shungu dzekuti nyika inge ichizviwanira kudya kwayo kwakakwana kunorimwa muno pane kuti tinge tichiwanikwa tichitenga kubva kune dzimwe nyika. Tinoda kuti tive nekudya kunovaka muviri uye tichivandudza chikafu chedu nekugadzira zvimwe zvinhu zvinoita kuti tiwane mari yekunze,” vanodaro.
Vanoti vanenge vapedza zvidzidzo zvekurima havafaniri kumirira kutsvaga mabasa asi kuti vazvishandire voga.
Zvakadai, vachitaurawo pachiitiko ichi, University of Zimbabwe Vice-Chancellor Professor Levi Nyagura, mumashoko avo avakaverengerwa naProf Charles Mutisi, vanove Dean of the Agriculture Department paUZ, vanopembedza Hurumende mukubatsira kwayakaita pakutenga midziyo inoshandiswa murabhoritari yepakoreji iyi.
“Tinofara zvikuru kuti vadzidzi vepakoreji ino vakapasa nechikamu che90 percent uye kuti Chibhero yakatora mukombe mukugona kuchengeta mombe dzenyama kuHarare Agricultural Show,” vanodaro.
Mukuru weChibhero College of Agriculture, VaPhilip Tichafa Mushayi, vanoti kusvika parizvino vadzidzi 1 930 vakawaniswa zvitupa zvekurima pakoreji yavo kubvira payakavambwa muna 1961.


text:
Ungada here kuverenga nyaya ino mumutauro we%%?
Bhaibheri repaIndaneti | SHANDURO YENYIKA ITSVA YEMAGWARO MATSVENE
Ungada here kuverenga nyaya ino mumutauro we%%?
5 Chokwadi zviri kunzi pakati penyu pari kuitwa ufeve,+ ufeve husingambowaniki kunyange pakati pemamwe marudzi, hwokuti mumwe munhu ane mudzimai wababa vake.+
2 Munotozvitutumadza+ henyu, maisafanira here kuchema,+ kuti munhu akaita chinhu ichi abviswe pakati penyu?+
3 Somuenzaniso, ini kunyange ndisipo mumuviri ndiripo mumudzimu, chokwadi ndatotonga+ munhu akaita saizvozvi, sezvinonzi ndiripo,
4 kuti muzita raShe wedu Jesu, pamunenge maungana, pamwe chete nemafungiro angu nesimba raShe wedu Jesu,+
5 muise munhu akadaro kuna Satani+ kuti nyama iparadzwe, kuti mudzimu+ weungano uchengetedzwe pazuva raShe.+
6 Chikonzero chenyu chokuzvirumbidza+ hachina kumbonaka. Hamuzivi here kuti mbiriso shomanana inovirisa+ mukanyiwa wose?+
7 Bvisai mbiriso yekare, kuti muve mukanyiwa mutsva,+ zvamusina kuvira. Nokuti, chokwadi, Kristu+ paseka+ yedu, akabayirwa.+
8 Naizvozvo ngatichengete mutambo,+ kwete nembiriso yekare,+ kana nembiriso+ youshati nouipi,+ asi nemakeke asina kuviriswa okutendeseka nechokwadi.+
9 Mutsamba yangu ndakakunyorerai kuti murege kufambidzana nezvifeve,
10 ndisingarevi kuti murege zvachose kufambidzana nezvifeve+ zvenyika+ ino kana vanhu vanokara nemakororo kana vanonamata zvidhori. Dai zvakadaro, chokwadi maizofanira kubva panyika.+
11 Asi zvino ndiri kukunyorerai kuti murege kufambidzana+ nomunhu wose anonzi hama iye ari chifeve kana munhu anokara+ kana anonamata zvidhori kana anotuka kana chidhakwa+ kana gororo, musambodya nomunhu akadaro.
12 Nokuti ndinei nokutonga vari kunze?+ Imi hamutongi vari mukati here,+
13 Mwari achitonga vari kunze?+ “Bvisai munhu akaipa pakati penyu.”+
Tumirawo vamwe
Tumirawo vamwe
SHANDURO YENYIKA ITSVA YEMAGWARO MATSVENE
1 VaKorinde 5
Shona
Verengera Bhaibheri paIndaneti
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Abel Ndooka —
VANA vepachikoro cheDominican Convent muHarare svondo radarika vakabatana nevezvimwe zvikoro zvinosanganisira Prince Edward mukuunganidza mari yekubatsira vanotambura nechikafu nembatya.
Chirongwa ichi chinofambirana nedingindira rinoti, “Feed a thousand campaign” uye mari ichaunganidzwa ichibatsirawo vasina pekugara.
Lorraine Nyamasoka, mutungamiri weboka reStudent Body paDominican Convent – iro rakaronga mutambo uyu – anoti vakaona zvakakodzera kuti vatore danho iri nechido chekuunganidza mari yekubatsira vanoshaya.
“Tinotenda Mwari nekuti chirongwa ichi chiri kufamba zvakanaka uye takwanisa kuunganidza mari yakawanda ichazobatsira vanotambudzika vanochengetwa kunzvimbo dzakasiyana nevamwe vanogara mumigwagwa.
“Isu sevana, takagara pasi ndokuronga chirongwa ichi nedonzvo rekubatsira vamwe vanoshaya. Nguva yatave kuenda yeKirisimasi, vamwe vanogona kunge vasina chekudya asi vamwe vachiita zvekurasa. Saka takati ngatizameiwo nepatinogona kuti tibatsire vamwe vedu vanoshaya,” anodaro.
Anoenderera mberi achiti, “Izvozvi handikwanise kutaura kuti tave nemarii sezvo vamwe vachiri kungotumira.”
Chirongwa ichi chiri kutsigirwa nekambani yeSnack Box Quizin iyo yaitengesa chikafu pazuva iri nedonzvo rekuunganidza mari.
Mutungamiri weSnach Box Quizin, Mai Tinaye Bvumbe, vanorumbidza vana vepaDominican Convent nevekune zvimwe zvikoro nedanho ravatora iri vachiti zvinoratidza kuti vakarerwa uye vane hunhu hunoyemurika.
“Zvinofadza zvikuru izvi, kuona vana vechikoro vachifunga kuita zvirongwa zvakadai, zvinodadisa. Zvinoratidza kuti senyika, tiri kufamba mugwara rakanaka uye vana vari kudzidziswa hunhu hwakanaka, hwekurangarira vamwe vanotambura.
“Isu vakatidana kuti tiuye kuzotengesa chikafu tichizovapa imwe yemari inoenda kuchirongwa ichi uye takazvitambira,” vanodaro Mai Bvumbe.
Vaimbi vakaita saTeh Diamond vakatandadza veruzhinji pamutambo uyu.